Tp-link Hs110(eu) Wifi Smart Plug With Energy Monitoring - Smart home (PER.612806)\nΑρχική > Υπολογιστές > Smart home > TP-LINK HS110(EU) WIFI SMART PLUG WITH ENERGY MONITORING\nΑνάλυση σε πραγματικό χρόνο και καταγραφή της κατανάλωσης ένεργειας μιας συσκευής.\nΑπό χρήστη ΒΑΣΙΛΕΙΟΥ ΑΡΓΥΡΙΟΣ - Βαθμολογία 9 στις 22-10-2020\nΤο πήρα 18,9€ από Crazy, αξίζει τα λεφτά του. Άριστο και πραγματικά smart. Πολύ καλό και χρηστικό το Kasa App και ο μετρητής ενέργειας άψογος. Μια ακόμα απόδειξη ότι όλα τα TP-Link είναι ποιοτικά και έξυπνα πράγματα.\nΑπό χρήστη ΣΟΦΟΚΛΗΣ ΑΠΟΣΤΟΛΙΔΗΣ - Βαθμολογία 10 στις 02-02-2020\nέχω πάρει δύο και τις σύνδεσα με το google assistant..δίνοντας φωνητικές εντολές στα αγγλικά αναβοσβήνει φώτα, καφετιέρες και ότι άλλο έχεις συνδεμένο στις μπρίζες.σκέφτομαι να πάρω κι άλλες.\nΠολυ καλο,δυο μηνες χωρις προβλημα! Για την τιμη του (25 ευρω) δεν υπαρχει κατι αντιστοιχο.\nΑπό χρήστη ΔΑΣΚΑΛΑΚΗΣ ΓΙΑΝΝΗΣ - Βαθμολογία 7 στις 27-08-2019\nκαλο αλλα... στα μεγαλα φορτια (πανω απο 2000w) χαλαει πολυ γρηγορα το ρελε που εχει.\nδευτερον θα μπορουσε να δειχνει ταση δυκτιου.\nτριτον θα μπορουσε να κραταει log ωστε να ξερουμε ποτε εγινε διακοπη ρευματος και επισης θα μπορουσε να μας ειδοποιει ποτε εγινε διακοπη ρευματος με email.\nΒεβαια ολα αυτα θα μπορουν να διορθωθούν με την επομενη αναβαθμιση του software.\nτο ρελε με την επομενη αναβαθμση hardware.\nκαι θα μου πεις τωρα με 34 ευρω και παλι καλα!\nθα μπορουσε η TPLINK να εχει ενα πιο εξελιγμενο μοντελο και πιο ακριβο για τους παπαδες που ζηταω εγω.\nΑπό χρήστη ΠΑΝΑΓΙΩΤΗΣ ΚΑΡΓΑΣ - Βαθμολογία 5 στις 13-05-2019\nαξιοπιστία κι εύκολη σύνδεση\nΑπό χρήστη ΑΝΑΣΤΑΣΙΟΣ ΤΖΑΜΑΛΗΣ - Βαθμολογία 9 στις 20-11-2017\nΠοιότητα και αξιοπιστία,εύκολη σύνδεση,αξιόπιστες μετρήσεις.\nΑπό χρήστη ΣΠΑΝΟΣ ΓΙΩΡΓΟΣ - Βαθμολογία 10 στις 03-09-2017\nΠΡΑΓΜΑΤΟΠΟΙΕΙ ΟΣΑ ΥΠΟΣΧΕΤΑΙ...\nΑπό χρήστη SOTIRIS KONTOS - Βαθμολογία 10 στις 08-08-2017\nΑξίζει τα λεφτα του, ευκολη εφαρμογη , παρα πολυ καλο !\nTP-LINK HS110(EU) WIFI SMART PLUG WITH ENERGY MONITORING (PER.612806)\nΑπό χρήστη ΒΑΣΙΛΕΙΟΥ ΑΡΓΥΡΙΟΣ - Βαθμολογία 9 - 22-10-2020\nΑπό χρήστη ΣΟΦΟΚΛΗΣ ΑΠΟΣΤΟΛΙΔΗΣ - Βαθμολογία 10 - 02-02-2020\nΑπό χρήστη ΔΑΣΚΑΛΑΚΗΣ ΓΙΑΝΝΗΣ - Βαθμολογία 7 - 27-08-2019\nΑπό χρήστη ΠΑΝΑΓΙΩΤΗΣ ΚΑΡΓΑΣ - Βαθμολογία 5 - 13-05-2019\nΑπό χρήστη ΑΝΑΣΤΑΣΙΟΣ ΤΖΑΜΑΛΗΣ - Βαθμολογία 9 - 20-11-2017\nΑπό χρήστη ΣΠΑΝΟΣ ΓΙΩΡΓΟΣ - Βαθμολογία 10 - 03-09-2017\nΑπό χρήστη SOTIRIS KONTOS - Βαθμολογία 10 - 08-08-2017\nTP-LINK HS110(EU) WIFI SMART PLUG WITH ENERGY MONITORING PER.612806 PER.612806 TP-LINK TP-LINK SMART HOME Κατηγορία: SMART HOME •TP-LINK στην κατηγορία SMART HOME Με την νέα έξυπνη ασύρματη πρίζα της TP-LINK μπορείτε τώρα να ελέγχετε τις συσκευές σας από το κινητό σας. Απομακρυσμένη πρόσβαση Ελέγξτε συσκευές που είναι συνδεδεμένες στο Smart Plug από οπουδήποτε έχετε Internet με την δωρεάν εφαρμογή Kasa από το smartphone σας.Προγραμματισμός Προγραμματίστε το Smart Plug να ανοιγοκλείνει αυτόματα τις συσκευές όπως επιθυμείτε, όπως να ανάβουν τα φώτα το σούρουπο ή να σβήνουν με την ανατολή του ηλίου.Παρακολούθηση κατανάλωσης ενέργειας Ανάλυση σε πραγματικό χρόνο και καταγραφή της κατανάλωσης ένεργειας μιας συσκευής.Away Mode Ενεργοποιεί ή απενεργοποιεί τις συσκευες σας σε διάφορες χρονικές στιγμές για να δίνει την εντύπωση ότι βρίσκεστε σπίτι.Φωνητικός έλεγχος Amazon Echo Το Amazon Echo(πωλείτε ξεχωριστά) σας επιτρέπει να ελέγχετε συσκευές που είναι συνδεδεμένες στο Smart Plug χρησιμοποιώντας την φωνής σας.Χαρακτηριστικά • Πρωτόκολλα WiFi: IEEE 802.11b/g/n.• Συχνότητα: 2.4GHz.• Κουμπιά: Power button, Settings button.• Μέγιστο φορτίο: 16A.• Πιστοποιήσεις: RoHS, EAC, CE.• Βάρος: 131.8g.• Διαστάσεις: 100.3 x 66.3 x 77 mm.• Συμβατά λειτουργικά: Android 4.1 or higher, iOS 8 or higher.• Εγγύηση: 3 χρόνια. DOA 7 ημερών TP-LINK HS110(EU) WIFI SMART PLUG WITH ENERGY MONITORING


Επτά πράξεις ενεργειακής αποδοτικότητας εντάχθηκαν στο Ε.Π. «Ήπειρος 2014-2020» - Energy Register - Energy Register\nΕπτά πράξεις ενεργειακής αποδοτικότητας εντάχθηκαν στο Ε.Π. «Ήπειρος 2014-2020»\n[16/09/2020 - 9:29 πμ]\nΑπό την Ειδική Υπηρεσία Διαχείρισης Ε.Π. Ήπειρος 2014-2020, ανακοινώνεται ότι με αποφάσεις που υπέγραψε ο Περιφερειάρχης κ. Αλέξανδρος Καχριμάνης, εντάσσονται επτά πράξεις στην πρόσκληση «Παρεμβάσεις που συμβάλλουν στην ενεργειακή αποδοτικότητα των αστικών μεταφορών και κέντρων».\nΠρόκειται για έργα που στοχεύουν στην ανάπτυξη ενός περιβαλλοντικά φιλικού και ενεργειακά αποδοτικού πολυτροπικού συστήματος μεταφορών, στη μείωση της ενεργειακής κατανάλωσης, στην αύξηση της ενεργειακής αποδοτικότητας και τη χρήση ανανεώσιμων πηγών ενέργειας.\nΟι επτά πράξεις είναι οι εξής:\nØ «Αντικατάσταση οχημάτων Δήμου Ιωαννιτών με νέα ενεργειακά αποδοτικά και χαμηλών εκπομπών οχήματα», με φορέα υλοποίησης το Δήμο Ιωαννιτών και προϋπολογισμό 999.892 ευρώ. Το έργο αφορά την προμήθεια 10 οχημάτων (4 απορριμματοφόρα, 4 ηλεκτροκίνητα οχήματα ανατρεπόμενου κάδου, 1 ηλεκτροκίνητο όχημα με ανατρεπόμενη κιβωτάμαξα, 1 ημιφορτηγό όχημα 4Χ4 με ανοιχτή καρότσα, 1 φορτηγό όχημα ανατρεπόμενο 10 tn).\nØ «Προμήθεια οχημάτων Δήμου Πρέβεζας» με φορέα υλοποίησης το Δήμο Πρέβεζας και προϋπολογισμό 1.000.680 ευρώ. Στο πλαίσιο του έργου θα γίνει προμήθεια 10 οχημάτων (3 απορριμματοφόρα, 1 όχημα πλύσης, 1 ανυψωτικό καλαθοφόρο όχημα, 2 Φορτηγά οχήματα 4χ4 διπλοκάμπινα, 2 Φορτηγά οχήματα 4χ4 ημικάμπινα και 1 Ηλεκτρικό μικρό απορριμματοφόρο).\nØ «Εγκατάσταση φωτιστικών led στην πόλη της Άρτας», προϋπολογισμού 1.523.000 ευρώ. Φορέας υλοποίησης είναι ο Δήμος Αρταίων και το έργο αφορά στις εργασίες εγκατάστασης φωτιστικών σωμάτων με τεχνολογία led προς αντικατάσταση απαρχαιωμένων φωτιστικών σωμάτων στο ιστορικό κέντρο της πόλης και σε περιβάλλοντες αυτού οδούς.\nØ «Ολοκληρωμένη παρέμβαση στην υποδομή των φωτεινών σηματοδοτών του Δήμου Ιωαννιτών», προϋπολογισμού 830.000 ευρώ και φορέα υλοποίησης το Δήμο Ιωαννιτών. Στο πλαίσιο του έργου αναβαθμίζεται ο εξοπλισμός των εγκαταστάσεων φωτεινής σηματοδότησης του Δήμου Ιωαννιτών, εγκαθίσταται εκτεταμένο σύστημα καταμέτρησης της κυκλοφορίας, εγκαθίσταται Κέντρο Ελέγχου και αναπτύσσεται σύστημα πληροφόρησης των μετακινούμενων μέσω καινοτόμων υπηρεσιών Συνεργατικών Ευφυών Συστημάτων Μεταφορών.\nØ «Αντικατάσταση οχημάτων Δήμου Ηγουμενίτσας», προϋπολογισμού 999.998 ευρώ και φορέα υλοποίησης το Δήμο Ηγουμενίτσας. Το φυσικό αντικείμενο της πράξης αφορά στην αντικατάσταση 8 παλιών οχημάτων του στόλου του Δήμου Ηγουμενίτσας, με την προμήθεια 6 συνολικά νέων ενεργειακά αποδοτικών οχημάτων χαμηλών ρύπων.\nØ «Προμήθεια δημοτικών ενεργειακά αποδοτικών οχημάτων», προϋπολογισμού 985.800 ευρώ και φορέα υλοποίησης το Δήμο Αρταίων. Το έργο περιλαμβάνει την προμήθεια καινούργιων οχημάτων που θα χρησιμοποιηθούν από τις υπηρεσίες του Δήμου Αρταίων, ώστε να ανταποκρίνεται άμεσα και αποτελεσματικά στο σύνολο των αναγκών. Προτείνεται η αντικατάσταση 7 οχημάτων του στόλου με έξι 6 πιο σύγχρονα μοντέλα.\n«Προμήθεια ενεργειακά αποδοτικού οχήματος για τις ανάγκες της ΔΕΥΑΑ», προϋπολογισμού 460.000 ευρώ και φορέα υλοποίησης το ΔΕΥΑ Άρτας. Η πράξη αφορά στην αντικατάσταση παλαιού βυτιοφόρου οχήματος-αποφρακτικού της ΔΕΥΑ Άρτας με νέο ενεργειακά αποδοτικότερο.


Στις 20 Ιανουαρίου ο εμβολιασμός του πληθυσμού - Την Τρίτη φτάνουν επιπλέον 83.850 δόσεις (video)\nΣτις 20 Ιανουαρίου ο εμβολιασμός του πληθυσμού – Την Τρίτη φτάνουν επιπλέον 83.850 δόσεις (video)\n28-12-2020 - 18:01μμ\nΈνα περιστατικό μη σοβαρής αλλεργικής αντίδρασης σε 471 εμβολιασμούς στην Αθήνα\nΑύριο Τρίτη 29 Δεκεμβρίου καταφθάνει η πρώτη μεγάλη παρτίδα των εμβολίων της Pfizer, που είναι 83.850 δόσεις, οι οποίες θα κατανεμηθούν στα πέντε σημεία αποθήκευσης, ανέφερε ο Γενικός Γραμματέας Πρωτοβάθμιας Φροντίδας Υγείας Μάριος Θεμιστοκλέους στην ενημέρωση για την εμβολιαστική κάλυψη τη δεύτερη ημέρα του σχεδίου «Ελευθερία».\nΌπως είπε, ανά εβδομάδα θα καταφθάνουν και οι υπόλοιπες δόσεις των εμβολίων της Pfizer που αντιστοιχούν στον πληθυσμό μας- και με βάση την κεντρική ευρωπαϊκή συμφωνία είναι να μας παραδοθούν έως τέλος Ιανουαρίου 419.250 δόσεις και έως τέλος Φεβρουαρίου 333.450 δόσεις. Μέχρι το τέλος Μαρτίου θα έχουμε παραλάβει από τη Pfizer 1.255.800 δόσεις και αυτός ο αριθμός είναι πιθανό να αυξηθεί εάν καταλήξει η ΕΕ σε συμφωνία για επιπλέον 100 εκατομμύρια δόσεις.\nΣύμφωνα με τον σχεδιασμό από τις 4 έως τις 20 Ιανουαρίου θα εμβολιαστούν οι υγειονομικοί, ενώ από 20 Ιανουαρίου και μετά θα ξεκινήσει ο εμβολιασμός του πληθυσμού σύμφωνα με την προτεραιοποίηση, ξεκινώντας από τους ηλικιωμένους. Η πλατφόρμα θα ανοίξει μια εβδομάδα πριν. Με την ολοκλήρωση της δεύτερης δόσης του εμβολίου, όσοι εμβολιαστούν θα μπορούν να εκδίδουν πιστοποιητικό εμβολιασμού για προσωπική τους χρήση.\nΈνα περιστατικό αλλεργίας σε 471 άτομα\nΑπό την πλευρά του ο κ. Θεμιστοκλέους ανέφερε ότι μέχρι τις 4 μ.μ. σήμερα εμβολιάστηκαν 471 άτομα, ενώ σημειώθηκε ένα περιστατικό μη σοβαρής αλλεργικής αντίδρασης, το οποίο αντιμετωπίστηκε επιτυχώς.\nΤα τέσσερα κριτήρια προτεραιοποίησης\nΗ κ. Θεοδωρίδου υπογράμμισε τα τέσσερα κριτήρια προτεραιοποίησης του σχεδίου «Ελευθερία» για τον εμβολιασμό. Αυτά είναι ο αυξημένος κίνδυνος από νόσηση, που αφορά τους ηλικιωμένους, ο αυξημένος κίνδυνος λόγω έκθεσης, που αφορά στους υγειονομικούς, η διασφάλιση φροντίδας και νοσηλείας ευάλωτων και ηλικιωμένων που ζουν σε ειδικές δομές καθώς και κάποιοι υπάλληλοι για τη λειτουργία του κράτους, οι οποίοι είναι λιγότεροι από 50.\nΤόνισε, επίσης, ότι στο σχέδιο εμβολιαστικής κάλυψης δεν περιλαμβάνονται τα παιδιά και οι έφηβοι κάτω των 18 ετών, καθώς δεν υπάρχουν σχετικές έρευνες για αυτές τις ηλικίες, προσθέτοντας, ωστόσο, ότι ευτυχώς η εμφάνιση της νόσου είναι ήπια στα παιδιά.\nΑπαντώντας σε ερώτηση για το πόσο διαρκεί η ανοσία από το εμβόλιο, η κ. Θεοδωρίδου είπε πως πιθανόν ο κορονοϊός να συμπεριφέρεται όπως η γρίπη, επομένως να χρειάζεται μια φορά τον χρόνο να κάνει κάποιος το εμβόλιο. Ωστόσο, ανέφερε ότι ακόμα συνεχίζονται οι έρευνες, τα αποτελέσματα των οποίων πιθανώς να κρύβουν εκπλήξεις στο συγκεκριμένο θέμα.\nΓια μετάλλαξη του κορονοϊού\nΑναφορικά με τη μετάλλαξη του κορονοϊού, υπογράμμισε ότι αυτό είναι κάτι σύνηθες, προσθέτοντας ότι οι αλλαγές στον ιό δεν αποτελούν μεγάλη μεταβολή στη σοβαρότητα της νόσου ούτε μειώνουν την αποτελεσματικότητα του εμβολίου.\nΠαράλληλα τόνισε πως υπάρχει ένας ιός πολύ πιο επικίνδυνος από κάθε άλλον για τον οποίο δεν υπάρχει και εμβόλιο και πρόκειται για τον ιό της παραπληροφόρησης. Όπως είπε η διασπορά ψευδών ειδήσεων και η αναπαραγωγή τους υποτιμά τη νοημοσύνη όλων μας.\nΠώς κλείνουν το ραντεβού τους οι πολίτες για τον εμβολιασμό\nΥπενθυμίζεται ότι οι πολίτες μπορούν να κλείνουν ραντεβού για τον εμβολιασμό τους, ως εξής:


Τραγικές εικόνες | Εφημερίδα Πρωινή\nΟι εικόνες που κατέγραψε ο ρεπόρτερ της Πρωινής από το οδοιπορικό του στους λαβωμένους δήμους Πηνειού και Ανδραβίδας-Κυλλήνης είναι πράγματι τραγικές. Όπου υπήρχαν θερμοκήπια έχουν καταστραφεί ολοκληρωτικά και χιλιάδες στρέμματα δε θα καλλιεργηθούν ξανά, αφού οι παραγωγοί δεν έχουν τη δυνατότητα να στήσουν τις εγκαταστάσεις τους από την αρχή. Μόνη ελπίδα η άμεση και ουσιαστική συνδρομή της Πολιτείας. Δυστυχώς, το παρελθόν μας έχει διδάξει να κρατάμε μικρό καλάθι. Μακάρι αυτή τη φορά να διαψευσθούμε…\n« Πάνε Φινλανδία με το Erasmus!\nΔιαχρονικές ευθύνες »


Μήλος Archives - LOVELOVEGREECE\nPosted in Μήλος2 σχόλια στο Mήλος: Εξωτικές παραλίες και παραδεισένια νερά!\nPosted on 23 Ιανουαρίου 2018 1 Ιουνίου 2019 by slioutas\nΗ Μήλος είναι ένα από τα ομορφότερα κυκλαδονήσια! Πώς θα μπορούσε άλλωστε να μην είναι αφού το «νησί της Αφροδίτης» προσφέρει στον επισκέπτη μαγευτικές μα πάνω από όλα χορταστικές, από κάθε άποψη, διακοπές. Ας κάνουμε, μαζί ένα φανταστικό ταξίδι, στα must του νησιού.\n1.Το Σαρακήνικο. Τοπίο απόκοσμο, σχεδόν εξωγήινο, παλιό ορμητήριο των πειρατών με εντυπωσιακούς σχηματοποιημένους βράχους, που δημιουργούν μια σειρά από σπηλιές ανάμεσα σε καταγάλανα νερά. Η συγκεκριμένη παραλία κατατάσσεται στις εντυπωσιακότερες παραλίες παγκοσμίως.\n2.Το Θειωρυχείο στο Παλιόρεμα. Επισκεφτείτε το για μια αίσθηση ταξιδιού στο χωροχρόνο των μεταλλείων του νησιού, καθώς κάνετε τις βουτιές σας σε μια πολύ ιδιαίτερη παραλία!\n3.Παραλία Παπάφραγκα. Δίπλα στον αρχαιολογικό χώρο της προϊστορικής Φυλακωπής, η φύση και ο χρόνος φρόντισαν επιμελημένα να δημιουργήσουν αυτό το τοπίο μοναδικής ομορφιάς. Οι διαδοχικοί κολπίσκοι που σχηματίζονται, τα θαλάσσια ανοίγματα και οι μυστικές σπηλιές δημιουργούν μια ατμόσφαιρα μυσταγωγίας στο τοπίο.\n4.Οι κατακόμβες. Το πρώτο μεγάλο κοιμητήριο και παράλληλα χώρος λατρείας των πρώτων χριστιανικών χρόνων στη Μήλο, αξίζουν της προσοχής σας!\n5. Τα Μουσεία της Μήλου. Αρχαιολογικό, Εκκλησιαστικό, Ναυτικό, Λαογραφικό, Μεταλλευτικό. Και τα πέντε είναι υπέροχα!\n6.Οι ανηφοριές της Zεφυρίας, της Χώρας του νησιού, με έντονο αρχιτεκτονικό χαρακτήρα, στενά ασβεστωμένα σοκάκια και συναρπαστική θέα προς τον κόλπο της Μήλου.\n7.Γαστρονομία της Μήλου. Στο νησί θα γευτείτε μοναδικές παραδοσιακές συνταγές, καλό ψάρι, τα περίφημα «πιταράκια» με ντόπια μυζήθρα και υπέροχα γλυκά, όπως η καρπουζόπιτα και το γλυκό κουφέτο από ψίχα κολοκύθας μέλι και αμύγδαλα.\n8.Παραλία το Κλέφτικο. Αυθεντική, αρετουσάριστη ομορφιά, απ αυτές που μόνο η θεία Φύση ξέρει να δημιουργεί!\n9. Λέγεται πως η Μήλος μαζί με τη Σαντορίνη είναι τα νησιά, στα οποία όποιο ζευγάρι κάνει τις διακοπές του «ή παντρεύεται ή χωρίζει«. Εμείς δεν τα πιστεύουμε αυτά. Πάρτε αμέσως το ταίρι σας και ένα καράβι για το «νησί των ερωτευμένων».\n10.Όταν τη δείτε, σίγουρα θα αναφωνήσετε «Ω Μήλο μου πεντάμορφη»!\nPosted in Μήλος3 σχόλια στο 9+1 λόγοι για να ερωτευτείτε τη Μήλο\nPosted on 27 Ιουλίου 2017 23 Ιουνίου 2018 by iamludas\nΑξιολάτρευτη, γεμάτη ειδυλλιακές ακρογιαλιές και πολλές κρυμμένες ομορφιές, η Μήλος είναι ένα από τα διαμάντια των Κυκλάδων. Ένα νησί που αναβλύζει έρωτα δε γίνεται να μη μπει στην καρδιά σας…\nPosted in ΜήλοςTagged mainlocLeave a Comment on Μήλος\nPosted on 6 Ιουλίου 2017 12 Απριλίου 2018 by slioutas\nΠώς θα μπορούσε το νησί της Αφροδίτης της Μήλου να μην είναι το ιδανικό νησί του έρωτα και της ομορφιάς; Το τρίπτυχο του ήλιου, της θάλασσας και της πέτρας είναι τα φυσικά στοιχεία που κυριαρχούν και κάνουν τη Μήλο τόσο γήινη αλλά και ταυτόχρονα τόσο παραδεισένια. Αυτό το νησί σε ελκύει να ερωτευτείς από την αρχή, να πεις “σ αγαπώ” και να απολαύσεις ρομαντικά ηλιοβασιλέματα, τρυφερές διαδρομές σε σοκάκια, κάστρα και παραλίες. Τα ηφαιστειακά πετρώματα, τα καταγάλανα νερά και οι αιγαιοπελαγίτικοι άνεμοι σμιλεύουν εδώ και χρόνια την απαράμιλλη ομορφιά αυτού του νησιού.\nΗ Χώρα του νησιού είναι η Πλάκα -χτισμένη πάνω από το λιμάνι του Αδάμαντα-, κατάλληλη για ρομαντζάδα και ήσυχες βόλτες, μιας και το απογευματάκι ξεκινά η απαγόρευση διέλευσης των οχημάτων. Από τη βόλτα σου εκεί δεν μπορεί να λείπει μια στάση για τη θέα του ηλιοβασιλέματος από το βενετσιάνικο Κάστρο της Πλάκας. Ένας φόρος τιμής στη θεά του έρωτα που βρίσκεται μπροστά σου, το αντίγραφο του αγάλματος της Αφροδίτης της Μήλου.\nΗ Μήλος έχει επίσης μοναδικά χωριά, τον Tριοβάσαλο, την Tρυπητή, τα Πολλώνια και τον Aδάμαντα και η ζωή του νησιού κινείται γύρω από τις μοναδικές αυτές αμμουδιές, που περιβάλλουν τα χωριά και στο σύνολο τους ξεπερνούν τις 75. Πολλές από αυτές προσεγγίζονται μόνο δια θαλάσσης, αλλά όλες εγγυώνται μια μοναδική καλοκαιρινή εμπειρία. Σεληνιακό τοπίο, κατάλευκα βράχια, πλούσιος βυθός, παραλίες που είναι βέβαιο ότι θα σε μαγέψουν.\nΤο ταξίδι στη Μήλο εγγυάται αύρα ερωτισμού. Ακόμα και αν δεν ταξιδέψεις με τον/την σύντροφο σου είναι βέβαιο πως θα ερωτευτείς εκεί. Αν όχι, θα ερωτευτείς το νησί!\nPosted in ΜήλοςLeave a Comment on Το νησί των ερωτευμένων


Η Ινδή Ύπατη Αρμοστής επαναβεβαίωσε τις θέσεις της χώρας για το Κυπριακό, Η ΚΑΘΗΜΕΡΙΝΗ, kathimerini.com.cy\nΣυνάντηση Ύπατης Αρμοστής της Ινδίας με τον Πρόεδρο της Βουλής των Αντιπροσώπων, Αδάμο Αδάμου\n02 ΜΑΡΤΙΟΥ 2021 - 16:36\nΗ Ύπατη Αρμοστής της Ινδίας στην Κύπρο Madhumita Hazarika Bhagat, σε συνάντηση που είχε την Τρίτη με τον Πρόεδρο της Βουλής των Αντιπροσώπων, Αδάμο Αδάμου, επαναβεβαίωσε τις θέσεις αρχών της χώρας της υπέρ μίας λύσης, στη βάση των σχετικών Ψηφισμάτων του ΟΗΕ και ευχήθηκε όπως η επικείμενη άτυπη Διάσκεψη για το Κυπριακό στεφθεί με επιτυχία, αφού ενημερώθηκε από τον κ. Αδάμου για την επικείμενη άτυπη Διάσκεψη για το Κυπριακό.\nΌπως ανακοινώθηκε από τη Βουλή, ο κ. Αδάμου αναφερόμενος στην επικείμενη άτυπη Διάσκεψη για το Κυπριακό, υπογράμμισε την προσήλωση της ελληνοκυπριακής πλευράς στην επίτευξη λύσης σύμφωνα με το διεθνές δίκαιο και τα σχετικά Ψηφίσματα του ΟΗΕ.\nΣημείωσε ότι οι διχοτομικές θέσεις που προβάλλει η τουρκική πλευρά αντίκεινται στα σχετικά ψηφίσματα του ΟΗΕ και εκφεύγουν του συμφωνημένου πλαισίου λύσης για το Κυπριακό και, ως εκ τούτου, δεν μπορούν να γίνουν αποδεκτές.\nΗ εμμονή της τουρκικής πλευράς σε αυτές τις απαράδεκτες θέσεις και οι εντεινόμενες τουρκικές προκλήσεις, περιλαμβανομένου του ανοίγματος της περιφραγμένης περιοχής της Αμμοχώστου, δυναμιτίζουν τις προσπάθειες για επανέναρξη ουσιαστικών συνομιλιών, τόνισε ο Πρόεδρος της Βουλής.\nΚατά τη συνάντηση, επαναβεβαιώθηκαν, εκατέρωθεν, οι ιστορικοί δεσμοί και οι φιλικές σχέσεις μεταξύ Κύπρου και Ινδίας και η κ. Bhagat χαρακτήρισε την Κύπρο ως έναν αξιόπιστο εταίρο για τη χώρα της στην περιοχή της Ανατολικής Μεσογείου και εντός της Ευρωπαϊκής Ένωσης.\nΕπίσης, εκφράστηκε η κοινή βούληση για περαιτέρω ενίσχυσή των σχέσεων και της συνεργασίας μεταξύ Κύπρου και Ινδίας σε όλους τους τομείς και επίπεδα, περιλαμβανομένου του κοινοβουλευτικού, μέσω αυξημένων ανταλλαγών, όταν οι επιδημιολογικές συνθήκες το επιτρέψουν.\nΠεραιτέρω, αντηλλάγησαν απόψεις για τις εξελίξεις σε σχέση με την πανδημία Covid-19 και την πορεία του εμβολιαστικού προγράμματος στις δύο χώρες.


ΚΕΠ για την εξυπηρέτηση δανειοληπτών > Το Συριζαίικο κόλπο για να προσλάβουν φίλους και συγγενείς...\nΑυτό με τα 'ΚΕΠ' για την εξυπηρέτηση δανειοληπτών προφανώς και μας ξεπερνά. Εκτός από το πασιφανές ότι δηλαδή θα 'δημιουργηθούν' θέσεις εργασίες ημετέρων, δεν μπορεί κανείς άλλος να δει τη χρησιμότητά τους.\nΈνα 'κόκκινο' δάνειο αφορά την τράπεζα και τον δανειολήπτη και κανέναν άλλον.\nΟι τράπεζες, στο, βαθμό που η νομοθεσία τους το επιτρέπει κάνουν ό,τι μπορούν για να ρυθμίσουν δάνεια. Αυτό που ισχυρίζονται κάποιοι, ότι δηλαδή το 'ΚΕΠ' θα βοηθά τον δανειολήπτη να συγκεντρώσει τα χαρτιά, ας υποχρεώσει τις τράπεζες με νόμο, να το κάνουν οι ίδιες, δουλειά τους είναι.\nΔυστυχώς το πρόβλημα με τα 'κόκκινα' δεν λύνεται με τα ΚΕΠ. Όσα και να γίνουν, το πρόβλημα θα παραμένει όσο η κυβέρνηση δεν λύνει το ζήτημα του εξωδικαστικού συμβιβασμού. Επιτέλους ας πάψουν να βάφουν τους τοίχους που έχουν διαβρωθεί από την υγρασία. Χρειάζεται νέο σοβάτισμα, αδέρφια.


Νέο Opel Astra Sports Tourer: Σύγχρονο, ευρύχωρο και επιβλητικό | eidiseis.news\nΕίναι το πρώτο station wagon της Opel που εξηλεκτρίζεται\nΤο νέο Opel Astra Sports Tourer η νέα γενιά του bestseller μοντέλου της compact κατηγορίας είναι το πρώτο station wagon της Opel που εξηλεκτρίζεται και το πρώτο, επίσης, που αποκτά το χαρακτηριστικό “πρόσωπο” της μάρκας, το Opel Vizor.\nΕπιπλέον, το σπορ station wagon από το Rüsselsheim θα διατίθεται προαιρετικά με διχρωμία αμαξώματος/οροφής. Όπως συμβαίνει και με το εσωτερικό του 5θυρου μοντέλου, που σύντομα θα κάνει την πρώτη του εμφάνιση στις Εκθέσεις της μάρκας, η καμπίνα του Sports Tourer συνιστά ένα άλμα προόδου. Για πρώτη φορά, ο οδηγός θα βρεθεί μπροστά στο ψηφιακό Pure Panel, την επόμενη γενιά της πλήρως συνδεδεμένης και διαισθητικά ελεγχόμενης διεπαφής ανθρώπου/μηχανής [Human Machine Interface (HMI)]. Κάνοντας χρήση της ενσωματωμένης πλατφόρμας Snapdragon Cockpit Platform της Qualcomm Technologies, το Pure Panel διαθέτει βελτιωμένες δυνατότητες γραφικών, πολυμέσων και τεχνητής νοημοσύνης (AI), προσφέροντας ένα πιο ολοκληρωμένο και συνεχώς προσαρμοζόμενο σύστημα cockpit, που εξελίσσεται ανάλογα με τις προτιμήσεις του οδηγού και των επιβατών.\nΤο νέο Astra Sports Tourer ξεχωρίζει για την επιβλητική του παρουσία στο δρόμο. Σημείο αναφοράς εδώ είναι το νέο “πρόσωπο” της μάρκας που χαρακτηρίζει το εμπρός τμήμα του αυτοκινήτου. Ενσωματώνοντας απρόσκοπτα νέες τεχνολογίες όπως είναι οι προβολείς Intelli-Lux LED, αλλά και η μπροστινή κάμερα του συστήματος Intelli-Vision 360ο, το Vizor εκτείνεται σε όλο το εμπρός μέρος του αυτοκινήτου κάνοντάς το να δείχνει ακόμα πιο φαρδύ.\nΠαρατηρώντας το από το πλάι, το Astra Sports Tourer δείχνει ιδιαίτερα δυναμικό, με τα προτεταμένα τόξα των θόλων των τροχών να χαρίζουν στο station wagon μία λιτή αλλά και τολμηρή εμφάνιση, τονίζοντας με τον τρόπο αυτό το σταθερό του κράτημα στο δρόμο. Οι φαρδιές πίσω κολώνες έχουν μία έντονη κλίση προς τα εμπρός και στο πίσω τμήμα ξεχωρίζει το κεντρικά τοποθετημένο έμβλημα του κεραυνού (Blitz), το κάθετα διατεταγμένο φως φρένου και τα πολύ λεπτά πίσω φώτα LED που συναντάμε σε όλα τα Astra.\nΤο νέο Astra Sports Tourer αποδεικνύεται εξαιρετικά πρακτικό, καθώς στόχος των σχεδιαστών ήταν να δημιουργήσουν ένα αυτοκίνητο που αξιοποιεί πλήρως την αποδεδειγμένη του δύναμη και την καταλληλότητά του για καθημερινή χρήση.\nΜε τις βασικές εξωτερικές διαστάσεις να ορίζονται στα 4.642 x 1.860 x 1.480 χλστ. (Μήκος x Πλάτος x Ύψος) και διαθέσιμο ύψος φόρτωσης στον χώρο αποσκευών κοντά στα 600 χλστ, το πρακτικό, νέο μοντέλο αποδεικνύει τις ικανότητες του στην αποδοτική αξιοποίηση χώρων. Για να διατηρηθεί χαμηλά το κατώφλι φόρτωσης, η πινακίδα κυκλοφορίας δεν βρίσκεται…


ΕΝ ΤΟΥΤΩ ΝΙΚΑ: ΜΝΗΜΟΣΥΝΟΝ, ΑΓΙΟΝ ΟΡΟΣ ΚΑΙ Ι.Μ.ΕΣΦΙΓΜΕΝΟΥ\nΜετά τήν γελοίαν καί άνύπαρκτον «άρσιν» των αναθεμάτων ('Ορθοδόξων-παπικών) τό 1965 ύπό του συγκρητιστού πατριάρχου Άθηναγόρα, έγένετο μεγάλη άναστάτωσις εις τό άγιον "Ορος. Διεκόπη ή μνημόνευσις του πατριάρχου Κων/πόλεως, σταδιακώς ύπό 15 Ί. Μονών του άγ. "Ορους.\nΤό παράδειγμα τούτο ένέπνευσεν άργότερον καί τρεις μητροπολίτας τών λεγομένων «νέων χωρών» Φλωρίνης κ. Αύγουστίνον Καντιώτην, Έλευθερουπόλεως κ. Αμβρόσιον καί Παραμυθίας κ. Παύλον νά διακόψουν τό πατριαρχικον μνημόσυνον.\nΜετά τόν θάνατον του πατριάρχου Άθηναγόρα καί τήν έπάνδρωσιν ύπό τών αδελφοτήτων τινών Ί. Μονών, τό μνημόσυνον ήρχισεν να επανέρχεται υπο τον νέον πατριάρχην Δημήτριον!\nΤρεις καθηγούμενοι Ί. Μονών πού άντέστησαν εις τήν επανάληψιν του πατριαρχικού μνημόσυνου, ήτοι: Αγίου Παύλου αρχιμανδρίτης Ανδρέας, Ξενοφώντος άρχιμ. Ευδόκιμος καί Εσφιγμένου άρχιμ. Αθανάσιος, ή Ί. Κοινότης εν συνεργασία μετά των εν Φαναρίω Κων/πόλεως μητροπολιτών έκήρυξαν αυτούς έκπτωτους του αξιώματος των, παρανόμως καί άντικανονικώς, παραβαίνοντας τους Θείους καί Ίερους Κανόνας τήν μακραίωνα παράδοσιν του άγ. "Ορους καί τόν ισχύοντα Κατ. Χαρτ. Άγ. "Ορους.\nΕν προκειμένω δέν ήλλαξεν μέ τήν έκλογήν του πατριάρχου Δημητρίου ή άντορθόδοξος γραμμή του πατριαρχείου Κων/πόλεως.\nΌχι μόνον δέν άνηρέθη ή παράνομος καί άθεσμος «άρσις» τών αναθεμάτων καί της άκοινωνησίας της παπικής παρασυναγωγής, αλλά έορτάζετο ώς μεγάλο επίτευγμα. Προσέτι ό πατριάρχης Δημήτριος έδήλωσεν οτι θά άκολουθήση την γραμμήν του αιρετικού πατριάρχου Αθηναγόρα, τόν δέ πάπα, απεκάλεσεν «πρώτον της καθ' όλου Έκκλησίας»!\nΗ έπανάληψις του πατριαρχικού μνημοσύνου ύπό τών, ώς άνω Επισκόπων καί τών 14 Ί. Μονών σημαίνει άναίρεσις της Όρθοδόξου ομολογίας των ένεκα δειλίας!\nΑι άπειλαί, αϊ διώξεις καί άλλα άνελεύθερα μέσα, καθώς καί ή έντεχνος διαφήμισις της Όρθοδοξίας καί τών αρετών του νέου προκαθημένου, έξηπάτησαν τους ένισταμένους (Επισκόπους καί Ί. Μονάς) καί άντέστη έρρωμένως μόνον ή Ιερά Μονή Έσφιγμένου, ήτις έκοινώνησεν Έκκλησιαστικώς μέ τό ύπόλοιπον λείμμα, τών όμολογητών της νεοημερολογιτικής αναθεματισμένης καινοτομίας.\nΔιά τους μή γνωρίζοντας περί του «λείμματος» τών όμολογητών Αγιορειτών Πατέρων, της ημερολογιακής μεταρρυθμίσεως έν Άγίω "Ορει, θά άντιγράψωμεν ολίγα άποσπάσματα άπό τήν απόρρητον έκθεσιν του μασώνου Βιζύης καί μετέπειτα Μαρωνείας Ανθίμου.\nΤούτος έπρωτοστάτησεν -έργω καί λόγω- εις τήν ήμερολογιακήν καινοτομίαν ήτο ό πρακτικός καί θεωρητικός σύμβουλός της. Ό αυτός υπήρξε σύνεδρος τών έκπονητών καί υπογραψάντων την άθεον έγκύκλιον του έτους 1920. (Βλ. Μητροπολίτης Βιζύης "Ανθιμος). Οί Άγιορείται Πατέρες, δέν απεδέχθησαν τήν ήμερολογιακήν καινοτομίαν εις τό σύνολό των (19), πλήν (1) της Βατοπαιδίου, «προς άποτροπήν της οποίας -γράφει ό Μαρώνειας- άλλοι μεν πρόθυμοι είναι, άλλοι δέ καί εύχονται τήν εύκαιρίαν ίνα μαρτυρήσωσιν». (Βλ. Ήμερ. Αγίου "Ορους 1931, Περί έξαρχικής άποστολής Μαρωνείας Ανθίμου σελίς 4).\nΤό περιχρυσωμένον τούτο χάπι, δέν κατεπόθη ύπό τών περισσοτέρων έξαρτηματικών Κελλιωτών καί Ερημιτών, λείμμα τού οποίου υπάρχει εισέτι (ήνωμένον μέ τήν Ίεράν Μονήν Έσφιγμένου)· διακρατούν (και θα διακρατούν) τήν πρώτην πατροπαράδοτον στάσιν, τήν οποίαν εκράτησαν και οι πάπποι των σημερινών Μοναστηριακών καί έξαρτηματικών Αγιορειτών, άπό του έτους 1924-1928, ότε έξηπατήθησαν ύπό τού λαοπλάνου Μαρωνείας Ανθίμου.


Tutorials Archives - Djhellas.gr Tutorials Archives - Djhellas.gr\nDjmaniac Χρήσιμα & Βοηθήματα\nDjmaniac Εξοπλισμός, Χρήσιμα & Βοηθήματα\nΣε αυτό το άρθρο θα δούμε κάποια πράγματα που πρέπει να ξεκαθαρίσεις στο μυαλό σου πριν αγοράσεις controller. Να πούμε οτι αναφερόμαστε σε controllers all in one, δηλαδή αυτά που ολοκληρωμένα ελέγχουν, τα decks και τον μίκτη του προγράμματος και όχι modular όπως για παράδειγμα το X1 της Native Instruments, …\nDjs Χρήσιμα & Βοηθήματα\nΣε αυτό το βίντεο δείχνουμε πως μπορούμε να κάνουμε backup τα αρχεία μας με έναν εύκολο, δωρεάν και γρήγορο τρόπο. Μιλάμε για backup σε έναν 2ο δίσκο που έχουμε και όχι cloud. Με cloud υπηρεσίες θα ασχοληθούμε σε κάποιο επόμενο βίντεο. 💾 Το πρόγραμμα που χρησιμοποιήσαμε είναι το freefilesync και …\nDjmaniac Διάφορα, Τεχνικές\nΤο Χρήστο Νίκα οι περισσότεροι που ασχολούμαστε με το djing και ειδικά με τις εκδηλώσεις των γνωρίζουμε. Είναι ο άνθρωπος που ξεκίνησε οργανωμένα για πρώτη φορά στην Ελλάδα, το WDJ Convention και την δραστηριότητα του ως δημιουργός και συντονιστής του The Wedding Business Conference και του WeddingRepublic.\nΤο manual του Traktor στα Ελληνικά από τον Midimod\nMidimod Djs & Παραγωγοί, Εφαρμογές\nΠασχαλινό δώρο μας επιφύλασε ο Midimod (Παναγιώτης Μάρκος) και μετάφρασε όλο το manual του Traktor στα Ελληνικά!!! Δεν είναι λίγες οι φορές που ο Παναγιώτης Μάρκος μας βοηθάει με ειδήσεις, tutorials, reviews κλπ. Παρακάτω μπορείτε να κατεβάσετε το manual καθώς και να κάνετε ένα Like στην σελίδα του Midimod ως ένα ελάχιστο …


Το σπιράλ εκπαίδευσε εννέα νέους ανανήπτες - Εφημερίδα Γνώμη Υπεύθυνη ενημέρωση\nΤην οργάνωση ενός πιστοποιημένου προγράμματος Βασικής Υποστήριξης της ζωής με χρήση Αυτόματου Εξωτερικού Απινιδωτή (BLS-AED) ανέλαβε πρόσφατα το σπιράλ.\nΗ εκπαίδευση πραγματοποιήθηκε από το Ευρωπαϊκό Συμβούλιο Αναζωογόνησης (ERC) στα γραφεία της δημοτικής παράταξης. Ο Πέτρος Ψωμάς και οκτώ ακόμα μέλη παρακολούθησαν επιτυχώς το πρόγραμμα και ανήκουν πλέον στους 1.617 πιστοποιημένους ανανήπτες της Πάτρας,\nσύμφωνα με τα στατιστικά της εταιρίας. Ωστόσο, σύμφωνα με την παράταξη «ο μικρός αριθμός διαθέσιμων απινιδωτών στην πόλη, καθιστά δύσκολη τη διάσωση συνανθρώπων μας, αν παραστεί ανάγκη.\nΕίναι χαρακτηριστικό πως ο χάρτης απινιδωτών του οργανισμού Kids Save Lives εντοπίζει μόλις 3 καταχωρημένους Αυτόματους Εξωτερικούς Απινιδωτές (ΑΕΑ) στην Πάτρα: έναν στο κοινοτικό γραφείο του Άνω Καστριτσίου, έναν στο ΠΕΑΚ και έναν στα ΣΕΑ Ψαθοπύργου. Η εικόνα είναι απογοητευτική! Ο Δήμος Πατρέων, δυστυχώς, δεν καλύπτει τις συμβατικές υποχρεώσεις του (στο δημαρχείο, σε υπηρεσίες του, σε στάδια και αλλού), ούτε έχει φροντίσει να τοποθετηθούν απινιδωτές σε πολυσύχναστα σημεία της πόλης».


Η Φιλανδική Supermetrics άντλησε €40 εκατ. για την διεθνή της επέκταση στο data warehousing\nΗ Φινλανδική εταιρεία Supermetrics, που ηγείται του τομέα του data integration και την οποία εμπιστεύονται κορυφαία στελέχη του Fortune 500, κατάφερε να αντλήσει το ποσό των €40 εκατομμυρίων. Ποσό, το οποίο αναμένεται να αξιοποιήσει προκειμένου αφενός μεν να κάνει πράξη την παγκόσμια επέκτασή της και αφετέρου δε να εισάγει την έννοια (και το περιεχόμενο, φυσικά…) του data warehousing στον ευρύτερο τομέα του marketing. Της σχετικής διαδικασίας χρηματοδότησης ηγήθηκε η Highland Europe, με την ενεργή συμμετοχή της IVP.\nΟι λύσεις της Supermetrics, που έχουν σχεδιαστεί από marketers και απευθύνονται σε marketers, αποτελούν ένα out-of-the-box, Software as a Service (SaaS) εργαλείο διαχείρισης δεδομένων και ανάλυσης, παρέχοντας τις άκρως απαραίτητες απαντήσεις προς τους επαγγελματίες, όταν με την σειρά τους καλούνται να «τρέξουν» αποτελεσματικές, όσο και με υψηλό βαθμό επίδρασης καμπάνιες.\nΗ Supermetrics βελτιστοποιεί την μέχρι σήμερα διαδικασία που ακολουθούσαν οι επιχειρήσεις σχετικά με την χειροκίνητη εισαγωγή, τη διαχείριση, την ανάλυση και τη μετατροπή τεράστιων όγκων δεδομένων που προέρχονται από πολλαπλές πηγές marketing. Εργασία που συνήθως απαιτεί τουλάχιστον το 30% της εβδομαδιαίας εργασίας ενός μέσου τμήματος marketing!\nΜέσω της Supermetrics, οι marketers και τα μέλη που απαρτίζουν τις ομάδες τους είναι σε θέση να αποκτήσουν ξεκάθαρη εικόνα σχετικά με το τι δουλεύει και τι όχι, αντλώντας και αξιοποιώντας παράλληλα δεδομένα τα οποία προέρχονται από ποικίλες πλατφόρμες.\nΣε μια επταετία από την ημερομηνία έναρξης της λειτουργίας της, η Supermetrics έχει καταφέρει να διαθέτει περισσότερους από 14.000 επιχειρήσεις-πελάτες, οι οποίες δραστηριοποιούνται σε μια πανσπερμία διαφορετικών τομέων της αγοράς. Μάλιστα, η Φινλανδική εταιρεία έχει καταφέρει να διπλασιάσει τον τζίρο της σε ετήσια βάση, ενώ την ίδια στιγμή το περιθώριο κέρδους της κινείται πάνω από το 30%! Μεταξύ των πελατών της συγκαταλέγονται οι Nestle, Warner Brothers, L’Oreal κ.ά. Όσο για τον βαθμό απόκτησης νέων πελατών, αναπτύσσεται με ρυθμούς 100% από το 2018 και εντεύθεν.\nΗ δική μας Blendo, η οποία εξαγοράστηκε πρόσφατα, προσφέρει παρόμοιες υπηρεσίες.\nΧρηματοδότηση Series D ύψους 84,5 εκατ. ευρώ για την Dataiku


webzobbie's attack: Ημερολόγιο ανοιχτό\n41 σ' αγαπώ\nΚαφεδάκι ελληνικό στο μπαλκόνι, ένα κλειστό βιβλίο αταξίδευτο ακόμα, μια φωτογραφική με μερικές φυλακισμένες στιγμές, ένα ημερολόγιο ανοιχτό μπροστά μου κι εγώ σκεφτική, παραδομένη στα καπρίτσια του βοριά, κοιτώ τον κόσμο γύρω μου μέσα από ένα ποτήρι παγωμένο νερό.\nΟ αέρας παλεύει να διώξει τη ζέστη και πολλές φορές στον αγώνα του να νικήσει δεν είναι καθόλου φιλικός. Ανακατεύει τα χαρτιά μου, γυρνά γρήγορα τις σελίδες μου, κλείνει βίαια τα παντζούρια αφήνοντάς με έξω, να κοιτώ μια κατάκλειστη πόρτα που δεν αφήνει καμιά χαραμάδα εισόδου.\nΤο βιβλίο τέλειωσε μαζί με τη μέρα. Η νύχτα ήρθε για την καθιερωμένη της επίσκεψη, φορτωμένη με τα γνωστά πλέον δώρα της: μοναξιά και σκέψεις αρωματισμένες από δυο τρεις γουλιές αλκοόλ.\nΕπειδή λέω να κάνω κάνα μπανάκι, αφήνω γλυκό από τα χεράκια μου για όσους περάσουν από εδώ σήμερα που γιορτάζει το Μαρι- μου! :)\nposted by marilia | 00:32\nΑπο μια χαραμάδα του παντζουριού μια αχτίνα πέφτει περνά και κατευθείνεται στα κλειστά μάτια σου. Τα φωνάζει να ανοίξουν. Αρνούνται πεισματικά λόγω του αλκοόλ που είχες καταναλώσει χθες βράδυ. Είναι όμως τόσο επίμονη η αχτίνα που στο τέλος νικά και τα μάτια ανοίγουν. Νιώθεις τις αχτίνες που πλέον έχουν γίνει πολλές και διεισδύουν στον χώρο απο όλες τις γρίλιες του παραθύρου να φωνάζουν την πρώτη καλημέρα. Σηκώνεσαι και χωρίς πολύ σκέψη τα βήματα σου σε οδηγούν στο παράθυρο. Τα παντζούρια ανοίγουν και ένας πλούσιος ήλιος εισβάλλει στο χώρο. Είναι γεμάτος χαμόγελα και συνεχίζει τα παιχνίδια με το σκότος. Κλείνεις απότομα τα μάτια μη αντέχοντας την ξαφνική είσοδο του φως. Πάς στην κουζίνα αφού πρώτα έχεις περάσει απο το μπάνιο για το απαραίτητο πρωινό νερό στο πρόσωπο για να ξυπνήσει και να αρχίσει να νιώθει την καινούργια ημέρα. Ετοιμάζεις το γάλα με τα ίχνη καφέ μέσα του. Δεν προλαβαίνεις όμως να το ετοιμάσεις και ο ήχος του τηλεφώνου που τις περισσότερες φορές είναι για κακό χτυπά επίμονα. Ωχ σκέφτεσαι! Πάλι κάτι κακό είναι. Πηγαίνεις προς το μέρος που το είχες ακουμπήσει χθες το βράδυ. Κανονικά έπρεπε να είχε κλείσει με το τόσο αργά που κινείσαι προς τα εκεί, μα αυτό επιμένει.\n-Ορίστε , λες και περιμένεις να καταλάβεις τι κακό έγινε απο τον ήχο της φωνής του συνομιλητή σου.\n- Ετοιμάσου ! Ακούγεται η άλλη φωνή.\n-Ετοιμάσου σε μισή ώρα να είσαι στην είσοδο του σπιτιού σου.\n-Μα ποιός είναι?? ρωτάς.\n-Δεν έχουμε χρόνο γι' αυτά κάνε οτι σου είπα\nτο τηλέφωνο συνεχίζει να είναι στα χέρια σου αλλά δεν ακούγεται πλέον καμιά φωνή. Μόνο το σήμα της τηλεφωνικής γραμμής.\nΈμεινες έτσι για λίγα δευτερόλεπτα να αναρωτιέσαι σε ποιόν ανήκει αυτή η μπάσα φωνή που μόλις σε καλούσε να πάς στην είσοδο του σπιτιού σου.\_\nΈχει και άλλη συνέχεια αλλά νομίζω είναι πρωί και κουραζει να λες πολλά. Ελπίζω πάντως κάπως έτσι να ξημερώσει η μέρα σου.\nΤην συνέχεια μπορεί να την δώσει όποιος άλλος επιθυμεί. Εγώ για μια καλημέρα πέρασα. :))))\nΈι!!! Τι γίνεται εδώ; Γιώργο, με παρακολουθείς; Αυτό ΑΚΡΙΒΩΣ έγινε σήμερα, πριν λίγο! Μόνο που η φωνή στο τηλέφωνο δεν ήταν μπάσα και δε μου έδωσε ραντεβού στην είσοδο του σπιτιού μου, αλλά στο κατάστημα οπτικών. "Ναι, καλημέρα... Τα γυαλιά σας είναι έτοιμα, περάστε να τα πάρετε όποτε θέλετε", είπε η παιχνιδιάρα φωνή. :):):)\nΠάντως μ' άρεσε! Για να δούμε, θα το συνεχίσει κανείς;\nΔε μου λες marilitsa μου.Εσένα ή το Γιωργάκη μας διαβάζω τώρα:\nΠάντως και οι δυο εκδοχές πολύ ενδιαφέρουσες είναι, με τη δική σου προς μελαγχολική ή απλά το νομίζω;\nΓλαρένια, το δικό μου ποστ μάλλον δεν είχε ακτίνες φωτός. Ο Γιώργος μάλλον θέλησε, καλά και ντε, να αναγκάσει το φως να περάσει στο σπίτι μου. Μακάρι να καταφέρω κάποια στιγμή να ανοίξω μόνη μου τα παντζούρια και να ξεχυθεί άπλετο φως και χρώμα εδώ μέσα, αλλά για την ώρα... έχω τις κλειστές μου. :)\nΓράφεις υπέροχα! Συγγραφική πένα διακρίνω! Και μια απορία? Αυτό το βιβλίο που διάβασες, ποιο ήταν?\nΝαι... η κατάσταση είναι ελαφρώς μελαγχολική, αλλά νομίζω πως το άνοιγμα και το κλείσιμο των πατζουριών είναι αντρική δουλειά!\nΑλήθεια, δεν θα μας πεις ποιο βιβλίο σε ταξίδεψε και πού;\nΆντρια, μην τα παραλές, μας... διαβάζουν! :$:$ Διάβασα το "Βρώμικο Κόσμο" του Τσάρλς Μπουκόφσκι... Μου το χάρισε κάποιο... Επίρρημα! ;)\nΑσκαρούλη, με ταξίδεψε σε κάτι καταγώγεια πάνω σε θάλασσες μπίρας. Σκληρό και... βρώμικο, όπως λέει και ο τίτλος του. Όσο για τα παντζούρια, ναι, αντρική δουλειά. Αλλά μέχρι να 'ρθει ο άντρας... μόνιμα, θα το κάνω μόνη μου και αυτό, όπως και την αλλαγή λαμπών... ;Ρ\nούτε να τα γράψω αυτά τα έρμα τα... καταγώγια, με γιώτα! απαπαπαπα!\nΝτροπή Μαριλίτσα! Τέτοια αναγνώσματα δεν είναι για την ηλικία σου!\nΣε λίγο θα διαβάσεις και τις "ιστορίες ενός πορνόγερου"!\nΆντε τώρα μην "καρφώσω" το Επίρρημα που μου το χάρισε! Άντε!! (δε θα σε πιάσω στα χέρια μου; Θα σε ξεπουπουλιάσω, άτιμο κινέζικο, σχιστομάτικο παπί!)\nγκουχ γκουχ γκουχ !!!! Είπα να έρθω μια βόλτα. :)\nΜια καλησπέρα κι από εμένα.\nΜόνον να μείνεις στο άρωμα από τις δυο τρεις γουλιές.\nΤο παραπάνω, και με τέτοιες ζέστες...\nΆσε τον αέρα να φυσάει.\nΚινεί και τη σκόνη που έχει κατακαθίσει!\nΚαλησπέρα, Γιώργο! :)\nΣωτήρη, με ένα ποτηράκι ρακής -όχι γεμάτο- νυστάζω αμέσως! :):) Όσο για τη σκόνη, έλεος πια! Κινείται από τον αέρα και... κατακαθίζει στα έπιπλά μου! Μεγάλη κατάρα αυτό το ξεσκόνισμα πια!\nΧρονια σου πολλά γλυκια μου...στα λεω απο σήμερα γιατι αυριο....σιγά και μην το θυμηθω η αλλοπαρμενη!!!\nΕυχαριστώ πολύ, Νανά! Κι εγώ αύριο λέω για ΣΚ στη νότια Κρήτη. ;)\nΝα χαίρεσαι το ... Μαρινάκι σου ;)\nΕίσαι συνονόματη και δεν το ήξερα????\nδημιουργικά και ονειρεμένα!!\nΝα περάσεις όμορφα στα μέρη μας και καλή μας αντάμωση!\nΣου απάντησα στο μελάκι σου!\nΜπεμπούλα, χρόνια πολλάαααααα!\nΣωτήρη, σ' ευχαριστώ πολύ! Θθθθθθνουποφιλιά! :)\nΘαλασσινή, ναι κι εγώ... θαλασσινή, εν μέρει! Πώς κατάφεραν να μπλέξουν στο όνομά μου θάλασσες (Μαρίνα) κι αστέρια (Στέλα), δεν το 'χω καταλάβει! χιχιχιχι! Να μας χαιρόμαστε, λοιπόν! :)\nΜπεμπούλη, ευχαριστώωωωω!! :)\nA, απο εχθές ψάχνω που θα αφήσω ευχές, τα κατάφερα τελικώς.\nΧρονια καλά, χρόνια γεμάτα με υγεία, όνειρα και ευτυχία!\nνα είσαι πάντα χαρούμενη κι ευτυχισμένη!\nυ.γ. τι γλυκό ειν' τούτο? για να δω. μπανάνες ορώ? νιάμ, νάσαι γλυκειά σαν κι αυτό.\nυ.γ.2 τον τσάρλς που το θυμηθήκαμε τώρα? είπαμε να μαθαίνουν οι νεώτεροι, αλλά το παραααα... αυτό, μέρα πούναι...\nΚι εγώ περίμενα καινούριο ποστ, να ευχηθώ, αλλά αν είναι να πας εκδρομή..\nΧρόνια Πολλά, μικρή γλυκιά δασκάλα!\nΝα χαίρεσαι το Μαρί- σου, να είσαι πάντα καλά -κι ας γκρινιάζεις που και που- και να σ' αγαπάνε όσο κι όσοι αγαπάς, κι άλλοι τόσοι :)\nΣου στέλνουμε τα φιλιά μας κι από δω, και να περάσεις καλά!\nυγ. Αυτή η σκόνη το καλοκαίρι, γκρουμφ!\nΠώπωωω! Καλά που πέρασα!! Θα φάω και γλυκάκι τι καλά!!:-) Χρόνια πολλά πολλά Μαριλία μουυ! Χιλιόχρονη και χορτάτη αγάπη να σαι στη ζωή σου!!\nΝα τα καλοπεράσεις το ΣΚ!!!\nΝα εισαι παντα χαρουμενη και υγιης και να εχεις διπλα σου αυτους που αγαπας!!!τι γλυκακι ειναι αυτό;;;\nΝα είσαι πάντα καλά και να ταξιδεύεις σε μονοπάτια μαγικά...\nΧρόνια πολλά και πολύ καθυστερημένα.. Δεν ήξερα για τη γιορτή σου. Φιλιά!\nΣας ευχαριστώ πολύ όλους για τις ευχές! :)


Δυτικός Άνεμος: Οι εραστές της γραφής\nΣΤΗΝ ΕΠΟΧΗ ΤΗΣ ΨΗΦΙΑΚΗΣ ΕΠΑΝΑΣΤΑΣΗΣ, ΜΕΡΙΚΟΙ ΕΠΙΜΕΝΟΥΝ ΣΤΗ ΜΑΓΕΙΑ ΤΟΥ ΧΑΡΤΙΟΥ ΚΑΙ ΤΟΥ ΜΟΛΥΒΙΟΥ\nΤου ΓΙΩΡΓΟΥ ΚΙΟΥΣΗ, Ελευθεροτυπία, Σάββατο 2 Οκτωβρίου 2010\n«Δεν ξέρω ποιος υπέροχος νους ανακάλυψε το μολύβι. Ας είναι ευλογημένος. Μ' αρέσει η μυρωδιά του μολυβιού. Το ελικοειδές άνθος που βγάζει η ξύστρα. Το χρατς χρατς πάνω στο χαρτί, αν είναι σκληρό το μολύβι, η γομολάστιχα για να σβήνει τα λάθη».\nΤρυφερές σκέψεις του ποιητή Μάνου Ελευθερίου στην εποχή της ψηφιακής επανάστασης, των σύγχρονων διαδικτυακών e-mails και sms επι-κοινωνιών. Το χαρτί φθίνει, το γραπτό κείμενο απειλείται, κάποιοι εραστές του χειρογράφου, όμως, δεν απομακρύνονται από την υλικότητα και την καταγωγική ηδονή της παραδοσιακής τεχνικής.\nΣε αρκετά ταχυδρομεία ο όγκος επιστολών σημείωσε πτώση από 5% έως και 10%. «Σύμφωνα μάλιστα με αναλυτές, ίσως χαθεί έως και το 50% του όγκου των διακινούμενων επιστολών μέσα στην επόμενη δεκαετία», μας λέει ο διευθύνων σύμβουλος των ΕΛΤΑ, Χρήστος Βαρσάμης.\nΟ Κώστας Σκανδαλίδης, υπουργός Αγροτικής Ανάπτυξης και Τροφίμων, ο οποίος από τις τελευταίες τάξεις του εξατάξιου Γυμνασίου γράφει με ατονικό σύστημα, μας λέει: «Τα γράμματα μικρά, πυκνά, στρογγυλά, καλλιγραφικά. Τι να το κάνω το κομπιούτερ; Δεν έχει ψυχή, μολύβι, γομολάστιχα, έμπνευση, προσωπική σφραγίδα. Το χρησιμοποιούν άλλοι για μένα, και καλά μάλιστα. Το χρησιμοποιώ κι εγώ για θέματα τεχνικά ή ρουτίνας. Να ξυπνώ χαράματα, να φτιάχνω ελληνικό καφέ με ταχίνι, να κάθομαι πάνω από το καρέ χαρτί με το μαρκαδοράκι μου. Πετάει ο νους μου και γεμίζει η ψυχή μου ιδέες που γεννιούνται. Αν είμαι και στο νησί μου αντικρίζοντας το πέλαγος, υπέρτατη χαρά, που κάποια στιγμή φθάνει και στο όριο της δημιουργίας».\nΕξαρτημένος από τον τρόπο γραφής με πένα και μελάνι, δηλώνει ο ποιητής και δοκιμιογράφος Δημήτρης Κοσμόπουλος. Με μάνα δασκάλα, από νωρίς ασκήθηκε στην καλλιγραφία «με κονδυλοφόρο και καλαμάρια βαθέος μπλε, αλλά και μαύρου μελανιού, κομψότατα της φίρμας "Μενούνος". Η σκέψη καταργείται μπροστά στην οθόνη του υπολογιστή. Αντιλαμβάνομαι τη γραφή ως χειρωνακτική τέχνη. Το μελάνι δίνει άλλη θερμοκρασία και υγρασία στις λέξεις. Ο Σεφέρης κάποτε γύριζε μανιωδώς νύχτα για να βρει μελάνι σέπια, γιατί του 'χε τελειώσει».\nΓια τον εκδότη Θανάση Καστανιώτη, το να γράφεις με μολύβι καλοξυσμένο ή με στυλό διαρκείας, ή ακόμα με πένα, είναι μια διαδικασία τόσο δημιουργική όσο και απολαυστική. «Το χαρτί, το χέρι και το μολύβι συναποτελούν μια τριάδα που μετουσιώνει οποιαδήποτε σκέψη σε γράμματα, σε μαγικά σύμβολα, που συγκινούν τους μυημένους στη γραφή, στην ανάγνωση, στη λογοτεχνία και στο βιβλίο γενικότερα. Πρόκειται για μια διαδρομή του μυαλού και του αισθήματος, που ο δρόμος προς τη γραφή μόνο με το χέρι και το χαρτί την κάνει μοναδική».\n«Η νεολαία έχει άλλες συνήθειες επικοινωνίας», μας λέει ο Πέτρος Φραγκίσκος, που διατηρεί κατάστημα με είδη γραφής. «Εμείς έχουμε σταθερό κοινό, που αγοράζει χαρτιά, μελάνια, στυλό, πένες, είδη αλληλογραφίας».\n«Η αφετηρία μου είναι πάντοτε το κείμενο, η γραφή», έλεγε ο συγγραφέας-ποιητής και καθηγητής Φιλοσοφίας της Τέχνης στο Πανεπιστήμιο της Σορβόνης, Δημοσθένης Δαββέτας. «Με αυτήν ανακάλυψα τον κόσμο, όχι με την εικόνα. Οταν γράφουμε, αφήνουμε τα χαραγμένα ίχνη του πολιτισμού». *\nΗ ακαδημαϊκός, ποιήτρια Κική Δημουλά και ο ποιητής, δοκιμιογράφος Δημήτρης Κοσμόπουλος γράφουν αποκλειστικά για την «Ε» για τον «κρυφό ιερό τόπο όπου συναντιούνται η πένα και το χέρι» :\nΤης ΚΙΚΗΣ ΔΗΜΟΥΛΑ*\n* Ακαδημαϊκός και ποιήτρια\n«Το μελάνι δίνει άλλη θερμοκρασία»\nΤου ΔΗΜΗΤΡΗ ΚΟΣΜΟΠΟΥΛΟΥ*\nΔηλώνω, εκ των πραγμάτων, εξαρτημένος από τον τρόπο γραφής με πένα και μελάνι.\nΣτην ηλικία των εννέα περίπου ετών, η Μάνα μου -δημοδιδασκάλισσα σε ορεινό χωριό της Μεσσηνίας- μας ασκούσε στην καλλιγραφία. Με κονδυλοφόρο και καλαμάρια βαθέος μπλε, αλλά και μαύρου μελανιού. Κομψότατα, της φίρμας «Μενούνος». Τα επαρχιακά χαρτοβιβλιοπωλεία διέθεταν το είδος σε αφθονία. Είταν ο καιρός που μας μάθαινε την γλώσσα του Παπαδιαμάντη και την Γραμματική του Τζαρτζάνου. Η πρόοδός μου στην καλλιγραφία, νοστίμιζε τον άχαρο, για κάθε παιδί, σχολικό καταναγκασμό. Δώρο των γονιών μου, η πρώτη πένα. Parker, με αντλία -αμπούλες τότε, αρχές του '72, δεν υπήρχαν. Εκτοτε διαμορφώθηκε ο γραφικός μου χαρακτήρας και η αγάπη στο καλό χαρτί, δίχως γραμμώσεις. «Σε κάθε τι υπάρχει μια σωματική στάση», μας είπε ο Σεφέρης. Πολλώ δε μάλλον στην γραφή. Και στην ανάγνωση. Η πάλη με τις λέξεις, σημαίνει προσπάθεια. Σωματική. «Αδελφέ Ιωάννη, ο λιχανός της δεξιάς μου έχει δαρμούς και πόνους, η μέση μου πονεί» έγραφε, με τον σεσυρμένο από μυστικούς ανέμους γραφικό του χαρακτήρα, ο Παπαδιαμάντης στον Βλαχογιάννη, στα 1908. Οι συνέπειες είναι, ίσως, οδυνηρές. Αλλά τι φταις, όταν η σκέψη σου καταργείται μπροστά στην οθόνη του υπολογιστή. Αντιλαμβάνομαι την γραφή ως χειρωνακτική τέχνη. Χειρώναξ: Ο άναξ, ο βασιλιάς των χεριών. Το μελάνι δίνει άλλη θερμοκρασία και υγρασία στις λέξεις. Που γυρεύουν το αίμα της ψυχής σου. Εξακολουθώ να επικαλούμαι τους χαλκέντερους της χειρωναξίας: Τον Παλαμά και τον Ρίτσο, τον Σεφέρη -που κάποτε γύριζε μανιωδώς νύχτα, για να βρει μελάνι σέπια, γιατί του 'χε τελειώσει.\nΚαι τις επάλληλες γραφές και αντιγραφές στα έργα του Μπαλζάκ ή του Ντοστογιέφσκι. Οι μικροί μου γιοι με δουλεύουν. Με προτρέπουν να προσαρμοσθώ. Ομως η γυναίκα μου καταλαβαίνει και μου πληκτρολογεί τα οριστικά κείμενα για τον εκδότη. Αλλωστε, οι φιλόσοφοι ισχυρίζονται πως ζούμε στην εποχή της «αυτοπραγμάτωσης». Αλλοι -υποβοηθούντων των υπολογιστών- με μυθιστορήματα 750 σελίδων (το minimum). Αλλοι με τις πένες, τα μελάνια και τα εύλαλα χαρτιά. Που ζητούν να βουτήξεις.\n* Ποιητής και δοκιμιογράφος


Glyfada24.gr - «Θα αποζημιωθούν όλοι οι πληγέντες από τη ρύπανση»…\nΈτοιμο να αποζημιώσει πλήρως όσους επλήγησαν από το ναυάγιο του «Αγία Ζώνη ΙΙ» είναι το Διεθνές Κεφάλαιο Αποζημίωσης Ζημιών Ρύπανσης από Πετρέλαιο (IOPC). Είμαστε εδώ να βοηθήσουμε τα θύματα και το περιβάλλον σημειώνει σε συνέντευξή του στο «Έθνος» ο διευθυντής του Ταμείου Χοσέ Μάουρα, ο οποίος τις προηγούμενες ημέρες βρέθηκε στην Αθήνα και επισκέφτηκε τις πληγείσες περιοχές.\nΌπως τόνισε η καταβολή των αποζημιώσεων είναι προτεραιότητα για το IOPC επισημαίνοντας πως έχουν εξασφαλιστεί αρκετά κεφάλαια προκειμένου να καλυφθούν πλήρως οι πληγέντες ( ιδιώτες, αλιείς, επιχειρήσεις μέχρι δημόσιου φορείς και κράτος).\nΔιαθέσιμα 270 εκατομμύρια δολάρια\nΑυτή τη στιγμή για το ναυτικό ατύχημα στον Σαρωνικό το Ταμείο έχει διαθέσιμα 287 εκατ. δολάρια ενώ ο κ. Μάουρα δεν απέκλεισε να ενεργοποιηθεί και συμπληρωματικό ποσό. Παράλληλα ξεκαθάρισε ακόμη ότι οι αποζημιώσεις θα καταβληθούν κανονικά, ανεξαρτήτως της αιτίας που προκάλεσε τη βύθιση του δεξαμενόπλοιου. Ακόμη και σε περίπτωση που αποδειχτεί πως υπήρξε δόλος.\nΑπό την άλλη πλευρά ο διευθυντής του IOPC σπεύδει στη συνέντευξή του στο «Έθνος» να χαμηλώσει τον πήχη των προσδοκιών αναφορικά με το χρόνο αποζημίωσης των θυμάτων της ρύπανσης. « Αν και είναι δύσκολο να γίνουν εκτιμήσεις, δεν πρέπει να περιμένουμε άμεσα λύση. Θα πάρει χρόνο». Όπως τονίζει, υπάρχουν υποθέσεις που ολοκληρώθηκαν σε 2-3 χρόνια και άλλες που κράτησαν πάνω από 10, όπως το ναυάγιο του «Erica» ή του «Prestige» που συνέβη το 2002 και η διαδικασία αποζημιώσεων βρίσκεται σε εξέλιξη. Παράλληλα ο κ. Μάουρα τόνισε ότι τους επόμενους μήνες το Ταμείο αναμένει αρκετές αιτήσεις κυρίως από επιχειρήσεις που ασχολούνται με τον Τουρισμό κατά μήκος της Αθηναϊκής Ριβιέρας. Κι αυτό γιατί πολλές από αυτές περιμένουν να ολοκληρωθεί η τρέχουσα χρήση και να κλείσουν τα λογιστικά βιβλία τους, προκειμένου να αποδείξουν πως έχουν υποστεί ζημιά.\nΠότε δικαιούται κάποιος αποζημίωση;\nΌταν η ζημιά είναι αποτέλεσμα της ρύπανσης από το πετρέλαιο. Σε γενικές γραμμές πέντε είναι οι περιπτώσεις που μπορεί κάποιος να αξιώσει αποζημίωση:\n1. Για έξοδα απορρύπανσης και χρήση προληπτικών μέτρων.\n2. 2. Καταστροφή περιουσίας\n3. Οι αλιείς που έχουν υποστεί απώλειες και όσοι εμπλέκονται με την αλιεία.\n4. Τουριστικές επιχειρήσεις.\n5. Για έξοδα που αφορούν την αποκατάσταση του περιβάλλοντος.\nΠερισσότερες λεπτομέρειες για την ενδιαφέρουσα αυτή συνέντευξη μπορείτε να διαβάσετε στο « Έθνος» που κυκλοφορεί…\n«Έγκυες και ευπαθείς ομάδες μην πλησιάζουν καν στις μολυσμένες παραλίες»\nLast modified on Saturday, 07 October 2017 12:32


Β. Μηναΐδης: H τουριστική σεζόν θα κλείσει με καλά αποτελέσματα | Η ΡΟΔΙΑΚΗ\nΒ. Μηναΐδης: H τουριστική σεζόν θα κλείσει με καλά αποτελέσματα\nΗμερομηνία 30/08/19 18:30\n«Η τουριστική σεζόν θα κλείσει με σχετικά καλά αποτελέσματα για τη Ρόδο σε αφίξεις και πιθανόν και σε έσοδα.\nΑυτό δήλωσε μεταξύ άλλων στον Sky Ρόδου ο επίτιμος πρόεδρος της Ένωσης Ξενοδόχων και πρώην πρόεδρος της ΠΟΞ.\nΟ κ. Βασίλης Μηναΐδης μίλησε για το Brexit αλλά και την πολιτική που οι ξενοδόχοι θέλουν να εφαρμοσθεί από την κυβέρνηση για τον τουρισμό.\nΌσο για την προβολή της Ρόδου τόνισε πως θα πρέπει να την αναλάβει μικτός οργανισμός στον οποίο θα συμμετέχουν ο Δήμος, η Περιφέρεια και οι επιχειρηματίες που ασχολούνται με τον τουρισμό.\n«Η τουριστική σεζόν θα εξελιχθεί καλά σε σύγκριση με πέρσι. Ήταν αναμενόμενο αυτό για μένα, δηλαδή ότι δεν θα είχαμε μεγάλη διαφορά σε σχέση με το καλοκαίρι του 2018. Λόγω διαφόρων πολιτικών εξελίξεων ήμασταν στην κορυφή. Τώρα όμως θα ξαναρχίσουμε να ανταγωνιζόμαστε τους προορισμούς που πήραν μέρος της δικής μας κίνησης» , δήλωσε ο κ. Βασίλης Μηναΐδης.\nΣε ερώτηση σχετικά με τις απαιτήσεις των τουριστικών πρακτόρων για μείωση των τιμών ο κ. Μηναΐδης δήλωσε:\n«Πάντα ασκούνται πιέσεις από τους τουριστικούς πράκτορες για μείωση των τιμών. Οι παλαιοί ξενοδόχοι ξέρουν τι συμβαίνει και πως προχωρούν τιμολογιακά».\nΌσο για τα φετινά συμβόλαια ο κ. Μηναίδης δήλωσε πως υπογράφονται με αυξήσεις της τάξεως του 2 με 3%.\n“Ελπίζω και το επόμενο καλοκαίρι να πάμε καλά και να μην έχουμε δυσάρεστα γεγονότα. Μια ελαφρά οικονομική ύφεση θα τη ξεπεράσουμε», δήλωσε ο κ. Μηναΐδης.\nΣε ερώτηση σχετικά με το Brexit, ο κ. Μηναΐδης δήλωσε πως η Αγγλία δεν έχει κανένα λόγο να αποχωρήσει από την Ευρωπαϊκή Ένωση.\n«Πιστεύουν ότι θα πάνε καλύτερα αν αποχωρήσουν από την ΕΕ. Η συγκεκριμένη αγορά όμως είναι σημαντική για τη Ρόδο. Πρέπει να παρακολουθούμε με προσοχή την υπόθεση», δήλωσε.\nΣε ερώτηση για το τέλος διανυκτέρευσης ο κ. Μηναΐδης δήλωσε πως θα πρέπει να καταργηθεί.\n« Το τέλος διανυκτέρευσης πρέπει να καταργηθεί. Η Ελλάδα δεν είναι για να επιβληθεί το τέλος αυτό. Ταιριάζει σε ποιο μακρινούς προορισμούς», είπε.\nΠάντως οι πελάτες, όπως τόνισε ο κ. Μηναΐδης δεν αντιδρούν και πληρώνουν το τέλος.\n«Θα πρέπει όμως να μειωθεί το ΦΠΑ για τον τουρισμό. Η Ρόδος να επανέλθει στο μειωμένο συντελεστή», είπε.\nΣε ό,τι αφορά τα ζητούμενα των ξενοδόχων από το υπουργείο Τουρισμού ο κ. Μηναΐδης δήλωσε πως θα πρέπει να εκπονηθεί ένα πρόγραμμα που να δίνει λύσεις στα προβλήματα του τομέα.\n«Πρέπει να αντιμετωπιστεί και το πρόβλημα του υπερτουρισμού. Στη Ρόδο υπάρχουν 200.000 κλίνες. Είναι ένα θέμα που θέλει αντιμετώπιση»,τόνισε.\nΣε ερώτηση σχετικά με τη ζητούμενα από τη νέα δημοτική αρχή, ο κ. Μηναΐδης δήλωσε πως θα πρέπει να βελτιωθούν οι υποδομές του νησιού.\n«Θα πρέπει να οργανώσει και τη διαφήμιση της Ρόδου. Παλαιότερα οι συνθήκες ήταν διαφορετικές. Είναι ανάγκη να δημιουργηθεί ένας μικτός οργανισμός στον οποίο θα μετέχουν ο Δήμος Ρόδου, η Περιφέρεια οι επιχειρηματίες του νησιού . Η υποδομή αυτή που θα ασχοληθεί με τη διαφήμιση της Ρόδου», είπε.\nΣε ερώτηση για τους Γερμανούς τουρίστες με αφορμή την επίσκεψη του πρωθυπουργού κ. Κυριάκου Μητσοτάκη, ο κ. Μηναΐδης δήλωσε:\n«Οι Γερμανοί είναι σημαντικότεροι τουρίστες για την αγορά της Ρόδου. Όταν διαπιστώνουν ότι τους παρέχονται σωστές υπηρεσίες ξανάρχονται. Σε ποσοστό 30% είναι επαναλαμβανόμενοι τουρίστες. Αυτή είναι η πιο σημαντική αγορά που έχουμε”.


Κορωνοϊός: Πόσοι ασθενείς νοσηλεύονται στην Κρήτη - Κρήτη - Νέα Κρήτη\nΤώρα διαβάζετε: Κορωνοϊός: Πόσοι ασθενείς νοσηλεύονται στην Κρήτη\nΚορωνοϊός: Πόσοι ασθενείς νοσηλεύονται στην Κρήτη\nΑναμενόμενη η αύξηση των κρουσμάτων covid-19 μετά τη χαλάρωση των περιοριστικών μέτρων, που παρατηρείται σε όλες τις ευρωπαϊκές χώρες, ανέφερε ο υπουργός Υγείας Θάνος Πλεύρης\n38 ασθενείς νοσηλεύονται με κορωνοϊό στα νοσηλευτικά ιδρύματα της Κρήτης, σήμερα Πέμπτη 16 Ιουνίου, την ίδια στιγμή που τα κρούσματα παρουσιάζουν μια αύξηση. Ειδικότερα, οι 36 από αυτούς είναι σε κλινική covid και 2 σε ΜΕΘ, οι οποίοι είναι διασωληνωμένοι. Σημειώνεται ωστόσο, πως τρία νοσοκομεία της Κρήτης δεν νοσηλεύουν κανένα ασθενή. Πρόκειται για το Νοσοκομείο Αγίου Νικολάου, Νοσοκομείο Ιεράπετρας και Νοσοκομείο Νεάπολης.\nΑναλυτικά πως διαμορφώνονται οι νοσηλείες στην Κρήτη:\nΠΑΓΝΗ: Συνολικά 14 ασθενείς, 13 κλινική Covid, 1 σε ΜΕΘ διασωληνωμένος.\nΒενιζέλειο Νοσοκομείο: Συνολικά 5 ασθενείς, 4 στην κλινική Covid, 1 σε ΜΕΘ διασωληνωμένος.\nΝοσοκομείο Χανίων: 13 ασθενείς στην κλινική Covid.\nΝοσοκομείο Ρεθύμνου: 4 ασθενείς σε κλινική Covid.\nΟ αριθμός των ασθενών που νοσηλεύονταν διασωληνωμένοι, χθες Τετάρτη 15 Ιουνίου, ήταν 103 (55.3% άνδρες). Η διάμεση ηλικία τους ήταν 69 έτη. To 92.2% έχει υποκείμενο νόσημα ή/και ηλικία 70 ετών και άνω. Μεταξύ των ασθενών που νοσηλεύονταν διασωληνωμένοι, 49 (47.57%) ήταν ανεμβολίαστοι ή μερικώς εμβολιασμένοι και 54 (52.43%) ήταν πλήρως εμβολιασμένοι.\nΟι εισαγωγές νέων ασθενών Covid-19 στα νοσοκομεία της επικράτειας ήταν 126 (ημερήσια μεταβολή +9.57%). Ο μέσος όρος εισαγωγών του επταημέρου ήταν 104 ασθενείς. Η διάμεση ηλικία των κρουσμάτων ήταν 37 έτη (εύρος 0.2 έως 112 έτη), ενώ η διάμεση ηλικία των θανόντων ήταν 80 έτη (εύρος 0.2 έως 106 έτη).\nΚορωνοϊός 9.288 νέα κρούσματα, 15 θάνατοι, 103 διασωληνωμένοι - 816 μολύνσεις στην Κρήτη\n9.288 νέα κρούσματα στη χώρα - Στα 816 τα νέα κρούσματα στην Κρήτη\nΣε 9.288 ανέρχονται τα νέα κρούσματα κορωνοϊού στη χώρα το τελευταίο 24ωρο, σύμφωνα με την ενημέρωση του ΕΟΔΥ, το απόγευμα της Τετάρτη 15 Ιουνίου 2022.\nΑυξημένα είναι τα κρούσματα στην Κρήτη, καθώς ανιχνεύθηκαν 816 το προηγούμενο 24ωρο σε σχέση με της Τρίτης 24 Ιουνίου, που ήταν 333. Ειδικότερα χθες, στην Περιφερειακή Ενότητα Ηρακλείου εντοπίστηκαν 463 , στην Περιφερειακή Ενότητα Λασιθίου 65, στην Περιφερειακή Ενότητα Ρεθύμνου 73 και στην Περιφερειακή Ενότητα Χανίων 215.\nΠλεύρης: Αναμένουμε ένα θερινό κύμα κρουσμάτων Covid\nΑναμενόμενη η αύξηση των κρουσμάτων covid-19 μετά τη χαλάρωση των περιοριστικών μέτρων, που παρατηρείται σε όλες τις ευρωπαϊκές χώρες, ανέφερε ο υπουργός Υγείας Θάνος Πλεύρης. Εξήγησε ότι αυτό συμβαίνει διότι έχουμε μεταλλάξεις πιο μεταδοτικές, «άρα είναι ανούσια τα περιοριστικά μέτρα. Αυτό πρέπει να το καταλάβει ο κόσμος ότι πια δεν είναι επιλογή. Ότι είναι τέτοια η μεταδοτικότητα που δεν μπορεί όλος ο πληθυσμός να ζει συνεχώς με περιοριστικά μέτρα».\nΠροφανώς και ο εμβολιασμός και η νόσηση δημιουργούν μία φυσική ανοσία, αλλά αυτή δεν είναι η φυσική ανοσία που γνωρίζαμε ότι αισθανόταν ο άλλος για πέντε-έξι μήνες ότι έχει μία ασφάλεια. 'Αρα ως προς τη νόσηση δεν υπάρχει ασφάλεια. Ως προς τη βαριά νόσηση έχει ασφάλεια».\n«Σε όλα τα μοντέλα τα οποία τρέχουμε δεν φαίνονται δυναμικές που θα πιέσουν το σύστημα υγείας για να χρειαστεί να πάρουμε μέτρα», τόνισε ο κ. Πλεύρης και συνέχισε: «Τα κρούσματα ως κρούσματα είναι ένα κεφάλαιο. Το σημαντικό είναι κατά πόσο αυτά τα κρούσματα μεταφέρονται σε νοσηλείες και σε νοσηλείες ΜΕΘ. Δε συμβαίνει αυτό. Προφανώς θα υπάρξουν. Όταν έχεις παραπάνω κρούσματα θα υπάρξουν παραπάνω νοσηλείες, αλλά δεν φαίνεται δυναμική πίεση του συστήματος.\nΠροοπτικά ακόμα και τώρα φαίνεται -και έτσι φάνηκε κι στις άλλες χώρες-, ότι αυτό το κύμα είχε χαρακτηριστικά, ακριβώς επειδή υπάρχει μια συνολική φυσική ανοσία και εμβολιασμός στους πληθυσμούς, αλλά και οι μεταλλάξεις δεν έχουν τα χαρακτηριστικά της βαρύτητας των προηγουμένων. Αυτή τη στιγμή φαίνεται ότι θα υπάρχει ένα θερινό κύμα, το οποίο τουλάχιστον οι προγνώσεις οι οποίες μας κάνουν είναι ένα κύμα που δε θα μας επηρεάσει».


Ρωτήσαμε 6 γυναίκες πόσο συχνά προσποιούνται οργασμό - Sex | Oneman\n17 ΣΕΠ. 2017 10:24\nΤο πρωί πιάσαμε κουβέντα για το σεξ της προηγούμενης νύχτας και συμφωνήσαμε ότι ήταν πάρα πολύ καλό και συγκεκριμένα πολύ καλύτερο από το αντίστοιχο κατά τη διάρκεια της τρίμηνης σχέσης μας. Αναλύαμε τους λόγους που το σεξ μεταξύ μας δεν ήταν καλό στο παρελθόν, μέχρι τη στιγμή που η Άννα με τη φυσικότητα που ο Βασίλης Τσιάρτας θα έβγαζε ακόμα μία ασίστ σαν να γέμιζε ένα ποτήρι νερό, μου είπε το εξής: ''Γιώργο, την πρώτη φορά που κάναμε σεξ, ένιωθα αρκετά άβολα και προσποιήθηκα ότι είχα οργασμό''.\nΤο ''Γιώργο, την πρώτη φορά που κάναμε σεξ, ένιωθα αρκετά άβολα και προσποιήθηκα ότι είχα οργασμό'', στο μυαλό μου δημιούργησε τις εξής σκέψεις:\n2ον> Την 'οδήγησα' στο να προσποιηθεί οργασμό.\nΚάπου εκεί η 'καριέρα' μου ως πορνοστάρ τελείωσε.\n*Spoiler Alert: Έχω ανάγκη από νέο 'πατ πατ'*\n''Έχω προσποιηθεί ότι είχα οργασμό μεγαλύτερης έντασης από τον πραγματικό, αλλά δεν έχω προσποιηθεί οργασμό χωρίς να έχει συμβεί τίποτα. Μου έχει συμβεί με περισσότερους από ένα συντρόφους και το έκανα για να νιώσουν καλύτερα. Δεν τους είπα την αλήθεια, για να μην αισθανθούν άβολα''.\n''Σχεδόν διαβάζω τα χείλη σου: 'Αποκλείεται'. Και μετά το συμπέρασμα βγαίνει αγόγγυστα: 'Όλες προσποιούνται'. Ε άντε τώρα εγώ να απαντήσω ότι δεν έχω προσποιηθεί ποτέ. Μου κόβονται τα φτερά. Ωστόσο, θα κάνω μία προσπάθεια να καταθέσω τη δική μου ιστορία. Η οποία πάει κάπως έτσι: Εφόσον βρεθώ στο κρεβάτι με κάποιον και όχι για να κοιμηθούμε, τότε το θεωρώ τουλάχιστον βλακεία να μην περάσουμε και οι δύο καλά. Γιατί τι νόημα έχει. Μιας και από όσο ξέρω δεν είμαι πορνοστάρ και δεν έχω κοινό να διασκεδάσω για ποιο λόγο να υποδυθώ το οτιδήποτε. Για το σύντροφό μου; Μα, αν πιστεύω ότι ο σύντροφός μου δεν είναι σε θέση να καταλάβει τι μου γίνεται τότε γιατί να ξεκινήσω κάτι ερωτικό μαζί του;(!)\n(Κρατήθηκα πολύ να μη γράψω το εξαιρετικά γραφικό 'οι προσποιήσεις είναι καλές μόνο στο ποδόσφαιρο')''.\n''Όχι, δεν το έχω κάνει ποτέ και πιστεύω ότι όλο αυτό με τον προσποιητό οργασμό με τον κλισέ τρόπο που είναι γνωστό, είναι δημιούργημα των ταινιών και των περιοδικών. Τώρα αν κάποιες φορές υπερβάλλεις λίγο στο πόσο καλά περνάς είτε είσαι το αγόρι είτε είσαι το κορίτσι δεν το θεωρώ κακό, γιατί καμιά φορά τρώγωντας έρχεται η όρεξη. Και αν ο άλλος νομίζει πως τελείωσες, ενώ δεν έχεις τελειώσει, μάλλον δεν έχει κάνει ποτέ ή δεν έχει κάνει αρκετές φορές σεξ με κοπέλες που είχαν οργασμό.\nΔηλαδή εσάς αυτό εδώ σας φαίνεται πειστικό;''\n''Συνέβη μία φορά μόνο και ορκίζομαι πως δεν θα το ξανακάνω ποτέ. Είμαι πολύ κακή ηθοποιός και δυστυχώς δεν μπορώ να υποκρίνομαι σε τίποτα. Μια καριέρα λιγότερη για μένα. Που λες, μία φορά, ναι. Θα σου πω και χρονιά, το 2013, καλοκαίρι ήταν. Είχα σχέση που μετρούσε μέρες (ok, μήνες) και γούσταρα άλλον. Μάντεψε με ποιον μου συνέβη. Εκείνη τη μέρα (νύχτα) και να με πλήρωνες που λέει ο λόγος, αστεράκια δεν θα εμφανίζονταν στον ορίζοντα. Εκείνος επέμενε να μου συμβεί, you know what I mean, ε, δεν το 'χα ξανακάνει και ποτέ- αυτό το θεατράλε στο κρεβάτι- και είπα να δοκιμάσω τις ικανότητές μου. Εκείνος δεν κατάλαβε Χριστό, εγώ πάλι ήθελα να γελάσω και να κλάψω από ετεροντροπή. Θεωρώ την προσποίηση οργασμού τεράστια γελοιότητα, σε βαθμό (αυτο)λύπησης. Δεν αξίζει σε κανέναν από τους δύο και είναι δειλία να λες 'το κάνω για να μη νιώσει άσχημα ο άλλος'. Μα ψυχικό κάνουμε χρυσή μου; Όχι, δεν του το είπα ποτέ. Απλά τον χώρισα λίγο αργότερα''.\n''Για κάποιον ανεξήγητο λόγο, πριν ακόμα από τη σεξουαλική μου ωρίμανση, όσες ταινίες και σειρές κι αν είχα δει που διακωμωδούσαν την προσποίηση οργασμού από γυναίκες κατά τη διάρκεια της πράξης, δε με είχαν βοηθήσει να καταλάβω το μέγεθος του προβλήματος. Για την ακρίβεια, ως έφηβη δεν είχα καταλάβει καν ότι αυτή η κατάσταση βγαίνει από τη φούσκα του φανταστικού, ήταν σαν μια κονσέρβα που χρησιμοποιούσε η μυθοπλασία για να με κάνει να γελάσω με το βαριεστημένο ύφος μιας πρωταγωνίστριας. Μεγαλώνοντας λοιπόν, το σοκ ήταν μεγάλο όταν συνειδητοποίησα ότι για πολλές γυναίκες είναι πάγια τακτική. Και μεγαλύτερο όταν κατάλαβα ότι συμβαίνει επειδή στην πλειοψηφία τους το κάνουν γιατί δε θέλουν να πληγώσουν τον παρτενέρ τους ή επειδή αισθάνονται μειονεκτικά σε σχέση με το σώμα τους και τη λειτουργία του.\nΔεν έχω προσποιηθεί ποτέ μου οργασμό, γιατί πολύ απλά παίρνω ως δεδομένο ότι κάθε φορά έχω απέναντί μου έναν ενήλικα που δεν έχει ανάγκη να του χαϊδεύουν συνεχώς τον ανδρικό του εγωισμό, που έχει την ικανοποίησή μου μέσα στις προτεραιότητές του και που αντιλαμβάνεται ότι κάποιες μέρες μπορεί να μην είναι σαν τις υπόλοιπες. Εάν δεν ισχύει τίποτε απ' όλα αυτά, δεν (θα) έχει ούτως ή άλλως καμία θέση στο κρεβάτι μου. Κάθε σεξουαλικός μου σύντροφος θέλω να είναι σε θέση να ενδιαφερθεί για την ερωτική μας σχέση (προφανώς!), οπότε αν δεν έχει αυτή τη γνώση αφαιρώ και από εκείνον τη δυνατότητα αυτή και από μένα τη δυνατότητα ενός ασφαλούς συμπέρασματος για το αν αξίζει να ασχολούμαι ή όχι''.\n''Η απάντηση είναι 'ναι'. Έχει υπάρξει προσποίηση. Για τις φορές δεν μπορώ να μιλήσω γιατί δεν είναι και με χαρτί-μολύβι. Και μία δεν ήταν πάντως. Να λέμε και αλήθειες. Με έναν παρτενέρ; Τι εννοείς; Φυσικά και όχι. Δεν είναι εύκολο πράγμα να φτάσεις στο στόχο σου #diplis. Πόσες ώρες να διαρκέσει κι αυτή η ρημάδα η πράξη; Να μπει ένα τέλος, πιάστηκε η μέση μου. Αν είπα την αλήθεια; Με ρώτησε κανείς και δεν άκουσα; Δε με ρώτησε, δεν μπήκα στον πειρασμό της εξομολόγησης''.


Άγιος Ησύχιος — Kallithea Press\n“Όποιος κι αν είσαι εσύ που λαχταράς να δεις καλές μέρες ακολούθησέ με σε όλα αυτά που οδηγούν στη μακάρια φύλαξη του νου. Και στο όνομα του Χριστού θα σε διδάξω τη φανερή πνευματική εργασία και πώς πολιτεύονται οι ουράνιες δυνάμεις. Δεν χορταίνουν οι άγγελοι να υμνούν τον Δημιουργό ούτε κι ο ανθρώπινος νους, που καλοπροαίρετα τους έχει για παράδειγμα.\nΑυτά είχα να πω εγώ ο συνονόματος της ησυχίας Ησύχιος αν και παρά το όνομά μου δεν τα κατάφερα στην πράξη ως προς την ησυχία. Όμως η απόκτηση της ησυχίας είναι κάτι που δεν το μπορούμε μόνοι μας, αλλά το πετυχαίνουμε στον βαθμό που μας έδωσε ο Θεός, ο οποίος αινείται και δοξάζεται στο όνομα του Πατρός και του Υιού και του Αγίου Πνεύματος από κάθε λογική φύση αγγέλων και ανθρώπων.\nRelated tags : ΑΓΙΟΣ ΗΣΥΧΙΟΣ Ο ΠΡΕΣΒΥΤΕΡΟΣΑΣΚΗΤΙΚΟΙ ΛΟΓΟΙΗΣΥΧΙΑΝΗΨΗΦΙΛΑΥΤΙΑ


ΓΕΩΠΟΛΙΤΙΚΕΣ ΣΕΙΣΜΙΚΕΣ ΔΟΝΗΣΕΙΣ ΣΤΗΝ ΑΝΑΤΟΛΙΚΗ ΜΕΣΟΓΕΙΟ … ΑΠΟ ΤΑ ΓΙΓΑΝΤΙΑΙΑ ΚΥΜΑΤΑ ΣΤΗΝ ΤΕΛΕΙΑ ΚΑΤΑΙΓΙΔΑ - ΠΙΣΩ ΑΠΟ ΤΗΝ ΚΟΥΡΤΙΝΑ - NEWS\nHome ΑΠΟΨΕΙΣ ΕΘΝΙΚΑ ΓΕΩΠΟΛΙΤΙΚΕΣ ΣΕΙΣΜΙΚΕΣ ΔΟΝΗΣΕΙΣ ΣΤΗΝ ΑΝΑΤΟΛΙΚΗ ΜΕΣΟΓΕΙΟ … ΑΠΟ ΤΑ ΓΙΓΑΝΤΙΑΙΑ ΚΥΜΑΤΑ ΣΤΗΝ ΤΕΛΕΙΑ ΚΑΤΑΙΓΙΔΑ\nΓΕΩΠΟΛΙΤΙΚΕΣ ΣΕΙΣΜΙΚΕΣ ΔΟΝΗΣΕΙΣ ΣΤΗΝ ΑΝΑΤΟΛΙΚΗ ΜΕΣΟΓΕΙΟ … ΑΠΟ ΤΑ ΓΙΓΑΝΤΙΑΙΑ ΚΥΜΑΤΑ ΣΤΗΝ ΤΕΛΕΙΑ ΚΑΤΑΙΓΙΔΑ\nΠΙΣΩ ΑΠΟ ΤΗΝ ΚΟΥΡΤΙΝΑ 17:11 ΑΠΟΨΕΙΣ, ΕΘΝΙΚΑ\nΠΡΙΝ ΤΗΝ 12η ΩΡΑ ΤΩΝ ΕΠΕΡΧΟΜΕΝΩΝ ΓΕΓΟΝΟΤΩΝ\nΗ Ανατολική Μεσόγειος βρίσκεται στο μάτι ενός στημένου, τεχνητού και φρικτού γεωπολιτικού κυκλώνα. Τα φοβερά, υπόγεια και δυσώδη σχέδια των σιωνο-νεοταξιτών βρίσκονται σε πλήρη ανάπτυξη. Πια, τα γνωστά Πρωτόκολλα της Σιών είναι ήδη απαρχαιωμένα!\nΔεν χρειάζονται πια καμία ανάγνωση ή μελέτη. Όχι! Διότι, πλέον, όλα τα σιωνο-πρωτοκολληθέντα σχέδια τα βλέπουμε καθαρά. Δια γυμνού οφθαλμού. Τα σιωνο-στημένα διεθνικά γεγονότα εξελίσσονται «ομαλά». Έτσι ακριβώς όπως καταλεπτώς τα σχεδίασαν αυτοί που ζουν μέσα στις στοές και κάτω από τη γη. Δηλαδή, οι νεοταξίτες «τυφλοπόντικες», που έλεγε και ο Μακαριστός Ιεράρχης Αυγουστίνος Καντιώτης.\nΟι Άγιοι Πατέρες μας, προσέτι, μας πληροφορούσαν, εδώ και αιώνες, ότι όταν θα πλησιάζει ο καιρός του Γ’ Γενικού Πολέμου, οι τότε άνθρωποι δεν θα προλαβαίνουν να μαθαίνουν τις εισερχόμενες πληροφορίες και τις ειδήσεις, που θα σχετίζονται με τα μελλοντικά να συμβούν γεγονότα. Θα μαθαίνουν, δηλαδή, πρώτη την δεύτερη χρονικά είδηση, και την πρώτη είδηση δεύτερη. Δηλαδή, αυτό ακριβώς που ζούμε σήμερα όλοι εμείς. Και, από ότι φαίνεται από τα τωρινά σημάδια, γιατί μόνο ο Τριαδικός Θεός γνωρίζει τους χρόνους των μελλόντων να συμβούν γεγονότων, εδώ μάλλον πρέπει να είμαστε σήμερα! Κοντά στα επερχόμενα…\nΓια του λόγου του αληθές, ας πάμε να δούμε, σταχυολογώντας, το τι περίπου διαμείβεται στην Ανατολική Μεσόγειο αυτή την περίοδο. Στην δική μας, δηλαδή, ευρύτερη περιοχή. Κατ’ αρχήν, συγκλονιστικά γεγονότα ήρθαν στο φως της δημοσιότητας από τουρκική εφημερίδα και αφορούν κάποιο εν εξελίξει και υποχθόνιο σχέδιο του ΝΑΤΟ. Ένα υπόγειο σχέδιο, που έχει ως στόχο την μεταφορά χιλιάδων ανδρών της συμμαχίας σε τουρκικό έδαφος, με πρόσχημα τον πόλεμο κατά της τρομοκρατίας. Κάτι ανάλογο, δηλαδή, με αυτό που είχε λάβει χώρα παλαιότερα, με αντίστοιχες τότε αποστολές δυνάμεων, σε περιοχές, όπως, Βαλτική, Α. Ευρώπη, Βαλκάνια και Γερμανία.\nΚατά συνέπεια, φαίνεται οι Τούρκοι φοβούνται ότι κάτι το ανάλογο θα γίνει και με τη δική τους χώρα στην παρούσα φάση. Όπου, νατοϊκές μονάδες στην ουσία θα ελέγχουν και κατέχουν έμμεσα την Τουρκία. Εισέτι δε, για να περιπλεχθούν έτι περεταίρω τα πολιτικά πράγματα στη γείτονα χώρα, ο Τούρκος ειδικός Okan Müderrisoğlu είπε ότι έρχονται στην επιφάνεια σημεία και τέρατα για τις σχέσεις Τουρκίας-ΝΑΤΟ. Ή, όπως ο ίδιος είπε, «Το ΝΑΤΟ ήδη γνώριζε σε ποιο βαθμό η απόπειρα της 15ης Ιουλίου θα ήταν πετυχημένη ή όχι και πως έγινε, αν και δεν μπορούσε να το εξηγήσει με πειστικό τρόπο αυτό στο τουρκικό λαό».\nΠέραν τούτου, δεν ήταν τυχαία επίσης και η φραστική «ρουκέτα» από σύμβουλο του Ερντογάν, που ζητά να ξανασκεφτεί η Τουρκία την συμμετοχή της στο ΝΑΤΟ. Γεγονός που βάζει τη μεγαλύτερη δυνατή φωτιά στην Ανατολική Μεσόγειο. Όπως τόνισε κ. Γιαλτσίν Τοπσού, «Είναι η στιγμή να επανεξετάσουμε την συμμετοχή της χώρας μας στο ΝΑΤΟ». Την ίδια στιγμή, σύσσωμος ο ελεγχόμενος τουρκικός τύπος\nπροκαταλαμβάνει την κοινή γνώμη για το τι μέλει ή δέον γενέσθαι. Σύμφωνα με τον τουρκικό τύπο, και με αφορμή την κρίση στις σχέσεις Άγκυρας και Ουάσιγκτον, εξελίσσεται ένα ΝΑΤΟ-Αμερικανικό σχέδιο δημιουργίας κουρδικού κράτους. Και αυτό, για τον έλεγχο των πετρελαιοπηγών της περιοχής του Κιρκούκ και κυρίως των ποταμών Τίγρη και Ευφράτη.\nΜε την ευκαιρία, εδώ σας υπενθυμίζω, επίσης, και το σχετικά πρόσφατο επεισόδιο της απόσυρσης της Τουρκίας από άσκηση του ΝΑΤΟ, που διεξαγόταν στη Νορβηγία. Απόφαση που ανακοίνωσε ο ίδιος ο πρόεδρος της Τουρκίας, κ. Ερντογάν, εντόνως διαμαρτυρόμενος, τότε, για έναν ανηρτημένο νορβηγικό ηλεκτρονικό πίνακα με εχθρικούς στόχους στον οποίο υπήρχε, όπως υποστήριξε, φωτογραφία του Μουσταφά Κεμάλ όσο και το δικό του όνομα.\nΈτι δε περεταίρω, η γεωπολιτική κατάσταση στην ευρύτερη Ανατολική Μεσόγειο επιβαρύνεται και με τις ραγδαίες εξελίξεις που επισυμβαίνουν, σε σχέση με τα ενεργειακά θέματα και την κυπριακή ΑΟΖ. Κάτι που κάποιοι το σημειώνουν ως μια ακόμη μεγάλη διπλωματική νίκη για την Λευκωσία και ως μια ακόμη μεγάλη ήττα για την Τουρκία.\nΟ Αιγύπτιος πρόεδρος, κ. Αλ Σίσι, πραγματοποίησε, σχετικά πρόσφατα, επίσημη επίσκεψη στην Κύπρο, όπου είχε και κατ’ ιδίαν συνάντηση με τον πρόεδρο της Μεγαλονήσου, Νίκο Αναστασιάδη. Το κεντρικό θέμα τους ήταν το τεμάχιο «12» (Αφροδίτη) και η διασύνδεσή του με τα δύο ημιανενεργά αιγυπτιακά τερματικά Φυσικού Αερίου. Φαίνεται όμως, ότι οι σχετικές αποφάσεις έχουν ήδη παρθεί και έχουν ήδη διαρρεύσει. Θα ακολουθήσουν διευρυμένες συνομιλίες με τη συμμετοχή υπουργών από τις δύο χώρες και θα υπογραφούν επίσης μνημόνια συναντίληψης σε διάφορους τομείς.\nΕδώ πρόκειται, πράγματι, για πάρα πολύ σημαντικές γεωπολιτικές εξελίξεις. Που αναμένεται να επηρεάσουν εντονότατα όχι μόνο τους ενεργειακούς σχεδιασμούς της Κύπρου και των γύρω χωρών, αλλά αναμένεται να δημιουργήσουν και νέα γεωπολιτικά δεδομένα στην ευρύτερη περιοχή της Αν. Μεσογείου. Και αυτό γιατί, καθώς φαίνεται, από τις ίδιες τις εξελίξεις, ότι η Τουρκία είτε θα εξοβελιστεί πλήρως από τα τρέχοντα ενεργειακά δεδομένα στην Ν.Α. Μεσόγειο, είτε θα εξαναγκαστεί να συνυπογράψει την εν λόγω διακρατική συμφωνία με την Κυπριακή Δημοκρατία, παρέχοντας, ωσαύτως, και ουσιαστικά, αναγνώριση.\nΣτις συναντήσεις των Προέδρων Κύπρου και Αιγύπτου, ανάμεσα στ’ άλλα, τέθηκαν και δύο πολύ συγκεκριμένες ημερομηνίες. Πρώτον, να αρχίσει στις 21 Δεκεμβρίου ο κύκλος επαφών μεταξύ των δύο χωρών, για τη δημιουργία αγωγού από το κοίτασμα Αφροδίτη της κυπριακής ΑΟΖ προς την Αίγυπτο. Και, δεύτερον, συμφωνήθηκε, επίσης, ότι η έναρξη των διμερών επαφών θα πρέπει να έχει λάβει χώρα μέχρι την 31η Δεκεμβρίου, σε σχέση με την μελλοντική διακρατική συμφωνία που θα δημιουργήσει τον αγωγό φυσικού αερίου, από το τεμάχιο «12» μέχρι και τα δύο αιγυπτιακά τερματικά φυσικού αερίου.\nΕισέτι δε, και παρά το γεγονός ότι ο Τούρκος πρόεδρος κ. Ερντογάν και ο Αμερικανός πρόεδρος κ. Τραμπ είχαν και πάλι μια ακόμη νεώτερη, εγκάρδια και μακρά τηλεφωνική επικοινωνία, τα διεθνικά πράγματα στην ευρύτερη περιοχή γίνονται όλο και πιο περίπλοκα. Αφού οι θυμωμένες και σχεδόν ακράτητες ΗΠΑ, έχουν ήδη βάλει στη «Μαύρη Λίστα» τους, μετά τον Ρ.Τ. Ερντογάν, και τον Τούρκο αρχηγό του Γενικού Επιτελείου στρατηγό Χουλουσί Ακάρ. Ειδικότερα, σε «τουίτ» του Halifax International Security Forum (think tank που εδρεύει στην Ουάσιγκτον), υπάρχει σχετική αναρτημένη φωτογραφία του Τούρκου Α/ΓΕΕΘΑ με εμφανή τα σημάδια των βασανιστηρίων στο λαιμό του από τους πραξικοπηματίες.\nΌπως ήταν λογικό επόμενο, στη θέαση της εν λόγω φωτογραφίας, οι Τούρκοι αντέδρασαν και πάλι πολύ έντονα και ενέταξαν και την ενέργεια αυτή στο πλαίσιο της συντονισμένης προσπάθειας που κάνει το ΝΑΤΟ να απομονώσει την Τουρκία. Γίνεται πλέον προφανές, και παρά τις όποιες ή και δήθεν φιλικές επικοινωνίες, ότι μεταξύ της Συμμαχίας και της Τουρκίας υπάρχουν κατάμαυρα σύννεφα. Τα οποία πυκνώνουν ολοένα και περισσότερο.\nΑπό την άλλη πλευρά, νοτίως της Τουρκίας, ο Αρχηγός των Ενόπλων Δυνάμεων του Λιβάνου, Στρατηγός Ζοζέφ Αούν, έθεσε και αυτός πρόσφατα το Στρατό «σε πλήρη ετοιμότητα». Και τούτο, κυρίως στα νότια σύνορα της χώρας του, προκειμένου να αντιμετωπιστούν, όπως δήλωσε ο ίδιος, «οι απειλές του ισραηλινού εχθρού και οι παραβιάσεις του». Επιπροσθέτως, σε ύψιστη ετοιμότητα είναι και η Χεζμπολάχ. Ομοίως δε, κατά τις τελευταίες ημέρες παρατηρούνται και μαζικές μετακινήσεις στρατευμάτων, ενώ σύμφωνα με πληροφορίες έχει κηρυχθεί επιστράτευση στο Λίβανο.\nΠέραν όλων αυτών των εξελίξεων, ιστορικές στιγμές γράφτηκαν επίσης στο Σότσι. Εκεί όπου έλαβε χώρα η συνάντηση Ιράν-Τουρκίας-Ρωσίας, με τον Ρώσο Α/ΓΕΕΘΑ Στρατηγό Β. Γκερασίμοφ, να υποδέχεται τον Τούρκο ομόλογο του λέγοντάς του «καλωσόρισες στην …Αμυντική μας Ένωση». Ενώ σε εξέλιξη ήταν, ταυτοχρόνως, και το πολεμικό συμβούλιο Ρωσίας – Μ. Άσαντ, που προηγήθηκε των συναντήσεων με Ιράν και Τουρκία. Ήταν μάλιστα σε αυτή την συνάντηση όπου οι Τούρκοι πέταξαν επίτηδες και δημοσίως τα νατοϊκά τους μετάλλια. Ενώ, επίσης, κατά την ίδια περίπου χρονική στιγμή, ένας ακόμη επίσημος σύμβουλος του κ. Ερντογάν επιβεβαίωνε ότι «προετοιμαζόμαστε για πόλεμο με το ΝΑΤΟ, όποιος δεν θέλει να πολεμήσει, να φύγει από τη χώρα».\nΠια, και παρά τις όποιες προεδρικές «εγκαρδιότητες», όλα δείχνουν το προφανές. Ευρισκόμεθα εμπρός σε μια σκληρότατη μετωπική σύγκρουση του Ρ.Τ. Ερντογάν με τις ΗΠΑ. Η ευρύτερη περιοχή μας παίρνει σιγά-σιγά φωτιά. Καθώς, επιπροσθέτως και ταυτοχρόνως, η Τουρκία συστηματικά στοχεύει και εργάζεται εντατικά, για την ακύρωση τριών θεμελιωδών συνθηκών: Α. Την «ακύρωση» της «Συνθήκης της Λωζάννης», με την διεκδίκηση δεκάδων νησίδων και μικρονήσων από την Ελλάδα. Β. Την «ακύρωση την συνθήκης του Μοντρέ, στα Στενά. Και, Γ. Την ακύρωση της συνθήκης «Σάικς-Πικό» στη Συρία.\nΉδη η Τουρκία του Ερντογάν φαίνεται ότι έχει πέσει προσωρινά στην αγκαλιά της Ρωσίας. Καθώς, πλέον, οι δύο χώρες χρειάζονται ο ένας τον άλλον σε σχέση με μια σειρά βασικών γεωπολιτικών λόγων, όπως είναι η ενέργεια, αγωγός EAST-MED, τα πετρέλαια της Μέσης Ανατολής, Αιγαίο, Στενά, Κύπρος. Φυσικά, από την άλλη, όλα αυτά τα τρέχοντα γεγονότα έχουν καταστήσει και αναδείξει την Ελλάδα ως την πιο ισχυρή και σπουδαία προκεχωρημένη βάση των ΗΠΑ στην ευρύτερη περιοχή. Ενώ, ομοίως, αναμένονται και μετακινήσεις αμερικανικών δυνάμεων στον Έβρο.\nΑπέναντι σε αυτές τις εξόχως σημαντικές γεωπολιτικές εξελίξεις, ο Έλληνας υπουργός Εθνικής Άμυνας, Πάνος Καμμένος, μας θύμισε τη γνωστή ρήση «αν θες ειρήνη προετοιμάσου για πόλεμο». Αυτό το έπραξε με την ημερήσια διαταγή της 21ης Νοεμβρίου, ημέρα εορτής των Ένοπλων Δυνάμεων. Είναι δε χαρακτηριστικό ότι είναι από τις ελάχιστες φορές που γράφεται κάτι τέτοιο. Και μάλιστα από τον ίδιο τον πολιτικό προϊστάμενο των Ένοπλων Δυνάμεων.\nΤα τρέχοντα γεγονότα και οι διεθνικές εξελίξεις οδηγούνται πια στο κατακόρυφο. Τρέχουν ιλιγγιωδώς. Και πολύ αναφέρουν ότι αυτές οι καταστάσεις δεν είναι ούτε αποτελούν έναν τυχαίο γεγονός ή έστω κάποιον παροξυσμό της στιγμής. Όχι. Δεν είναι τόσο απλά τα πράγματα. Εδώ ακούμε, ξεκάθαρα πια, τα τύμπανα του πολέμου. Απλά λόγω του ότι τα εν λόγω τύμπανα είναι ακόμη σχετικώς μακριά μας, δεν ακούγονται μέχρι τώρα και στην πατρίδα μας. Η Ελλάδα, όσον καιρό η Τουρκία έχει ως πρώτο της θέμα τα περί του νέου Κουρδιστάν, μπορεί να κοιμάται «ήσυχα». Αλλά!, και να …περιμένει τη σειρά της. Φαίνεται, πως: ότι «χάσουν» οι Τούρκοι στα Ανατολικά τους σύνορα, θα φροντίσουν στη συνέχεια να το αναπληρώσουν στα αντίστοιχα Δυτικά τους!\nΠροσέτι, οι τούρκοι γνωρίζουν καλά ότι όσο αυτοί θα συνδέονται πιο στενά με την Ρωσία τόσο περισσότερο θα αναβαθμίζεται, εξ ορισμού, ο γεωπολιτικός ρόλος και η στρατηγική αξία της Ελλάδος, μεσοπρόθεσμα. Και αυτό οι Τούρκοι θέλουν να το κόψουν, «μαχαίρι!», με μια μεθοδευμένη πρόκληση, το συντομότερο δυνατό. Γι’ αυτό και αυξάνονται συστηματικά οι πολεμικές ιαχές των γειτόνων εναντίον του ΝΑΤΟ-Ελλάδας.\nΠαρόμοιες και γενικότερες πολεμικές «ιαχές» απήχησε, πριν από λίγες μέρες, και ο Πατριάρχης κκ. Κύριλλος της Μόσχας και πασών των Ρωσιών. Ο οποίος έκρουσε πολύ δυνατά τον κώδωνα του κινδύνου, λέγοντας «ότι η ανθρωπότητα, ζει μέσα στην διαφθορά και την αμαρτία, πλησιάζοντας ακόμα πιο κοντά το τέλος του κόσμου. Ο Μεσσίας θα έρθει, και η Αμερική θα καταρρεύσει». Για να προσθέσει εμφατικώς: «Κάποιος πρέπει να είναι τυφλός για να μην δει την προσέγγιση των τρομερών στιγμών της ιστορίας, που αναφέρονται στο βιβλίο της Αποκάλυψης του Αποστόλου και Ευαγγελιστή Ιωάννη».\nΠλέον, τα γεγονότα είναι καταιγιστικά: Ρωσικά αεροσκάφη πετάνε πάνω από τη Τουρκία. Η Άγκυρα αποκηρύσσει επίσημα το ΝΑΤΟ. Το Αιγαίο πλημμυρίζει από την Ελληνο-ΝΑΤΟϊκή αρμάδα. Συμφωνούνται νέα και φαραωνικά έργα στην ευρύτερη περιοχή. Ελλάδα και Κύπρος δια-συνδέουν Ευρώπη-Ασία-Αφρική, με τον Αιγυπτιακό Στόλο, απέναντι στον τουρκικό. Συμφωνήθηκε μια νέα Ρωσική βάση στην Ερυθρά Θάλασσα. Προσγειώθηκαν τα πρώτα Ρωσικά Su-35 στην Τουρκία. Και μέσα σε όλα\nαυτά, μεγάλη κινητοποίηση παρατηρήθηκε, επίσης, και στην Κύπρο, όπου υπήρξαν απανωτά κρούσματα εισβολής Τουρκοκυπρίων σε περιοχή της νεκρής ζώνης…\nΗλίας Δ. Καλλιώρας, PhD\nΠρώην βουλευτής Φθιώτιδα


Εργασία στη Γερμανία: Έλλειψη σε μαίες στη Βαυαρία\nΑρχική » Ειδήσεις » Εργασία στη Γερμανία: Έλλειψη σε μαίες στη Βαυαρία\nΠερισσότερες γεννήσεις στη Βαυαρία, αλλά λιγότερες μαίες: Οι έγκυες γυναίκες είναι μερικές φορές απελπισμένες, οι μαίες στα όριά τους λόγω υπερκόπωσης. Το πρόβλημα είναι γνωστό εδώ και πολύ καιρό. Όμως, ένα πρόγραμμα δράσης του κρατιδίου της Βαυαρίας δεν έχει ακόμη τεθεί σε εφαρμογή.\nΗ έλλειψη μαιών στο κρατίδιο της Βαυαρίας είναι ένα μόνιμο πρόβλημα. Η κυβέρνηση προσπαθεί να το αντιμετωπίσει με χρήματα και προγράμματα στήριξης. Μέχρι στιγμής δεν έχει βοηθήσει ιδιαίτερα.\nΖητείται απεγνωσμένα μαία στη Βαυαρία\nΗ Christine Ruck ήταν πέντε εβδομάδων έγκυος όταν άρχισε να ψάχνει για μαία. Στην αρχή, η γυναίκα από το Μόναχο ήταν χαρούμενη, αλλά σύντομα άρχισε να απογοητεύεται. Η απογοήτευση και η απελπισία εξαπλώθηκαν. Κάλεσε περισσότερες από 20 μαίες. Έλαβε μόνο αρνητικές απαντήσεις.\n“Τότε πραγματικά πολύ αγχώθηκα πολύ. Ήταν ένα πολύ άσχημο συναίσθημα”, λέει η 35χρονη. Απλώς δεν μπορούσε να φανταστεί ότι θα περνούσε την εγκυμοσύνη της χωρίς μαία.\nΗ μη φροντίδα του μωρού μετά την κλινική είναι αμέλεια\nΜόνο μέσω ιδιωτικών επαφών η νεαρή γυναίκα βρήκε τελικά μια μαία: Την Tine Lemmer. Η 44χρονη ήταν ήδη γεμάτη ασθενείς, αλλά δεν μπορούσε να πει όχι – όπως συχνά πρέπει. Γνωρίζει τους φόβους και τις ανησυχίες των εγκύων γυναικών.\nΚαι η Lemmer αισθάνεται υπεύθυνη για τις γυναίκες. Ανεξάρτητα από το αν έχουν φυσιολογικό τοκετό ή γεννούν με καισαρική: οι λεχώνες παίρνουν εξιτήριο από την κλινική μετά από μόλις τρεις έως τέσσερις ημέρες και πρέπει να τα βγάλουν πέρα μόνες τους στο σπίτι.\n“Θα ήταν μεγάλη αμέλεια να μην τις παρακολουθούμε ιατρικά τότε”, λέει η έμπειρη μαία. “Μπορεί να περάσει πολύς χρόνος μέχρι να δουν πραγματικά ότι χρειάζονται βοήθεια, και τότε απλά έχει ήδη γίνει ανεπανόρθωτη ζημιά”.\nΜαίες στο όριο: 14 μήνες χωρίς διακοπή, επτά ημέρες την εβδομάδα\nΗ Tine Lemmer είναι μαία εδώ και 24 χρόνια. Αγαπάει τη δουλειά της, αλλά εργάζεται σχεδόν αδιάκοπα. Πρόσφατα, η μαία με έδρα το Μόναχο εργάστηκε ασταμάτητα επί 14 μήνες, επτά ημέρες την εβδομάδα, και στη συνέχεια πήρε άδεια. Δεν άντεχε άλλο. Η πανδημία τα έκανε όλα χειρότερα, λέει.\nΟι συνάδελφοι αρρώσταιναν και απουσίαζαν, οι έγκυες γυναίκες που βρέθηκαν θετικές στον κορωνοϊό δεν επιτρεπόταν να τις επισκεφθούν, αλλά έπρεπε να τις φροντίσουν μέσω βιντεοκλήσης.\nΣυν τοις άλλοις, έπρεπε να φοράει συνεχώς μάσκα κατά τη διάρκεια των τοκετών και των επισκέψεων στο σπίτι. Και όλα αυτά τη στιγμή που οι γεννήσεις στη Βαυαρία αυξάνονται συνεχώς. Η Tine Lemmer είναι κουρασμένη, απογοητευμένη και θυμωμένη. Θέλει να ακουστούν επιτέλους οι μαίες.\nΥψηλός φόρτος εργασίας: πολλές μαίες εργάζονται σε μερική απασχόληση\nΟ αριθμός των γεννήσεων στη Βαυαρία έχει αυξηθεί κατά 22% τα τελευταία δέκα χρόνια, σύμφωνα με την κρατική στατιστική υπηρεσία. Ενώ το 2010 γεννήθηκαν λίγο πάνω από 105.000, πέρυσι γεννήθηκαν σχεδόν 128.000 μωρά.\nΌμως όλο και περισσότερες μαίες εργάζονται μόνο σε μερική απασχόληση ή παραιτούνται εντελώς λόγω του τεράστιου φόρτου εργασίας, σύμφωνα με την Ένωση Μαιών της Βαυαρίας. Εάν αποσυρθεί μία μαία, 100 γυναίκες ετησίως δεν μπορούν να περιθάλπονται κατά την περίοδο μετά τον τοκετό, υπολογίζει η ένωση.\nΚακή αμοιβή: 38 ευρώ για μια κατ’ οίκον επίσκεψη\nΤα προβλήματα του επαγγέλματος της μαίας: μη κανονικό ωράριο, κακή αμοιβή, ζήτημα ασφάλισης, μεγάλη ευθύνη και καμία αναγνώριση. Για παράδειγμα, μια μαία παίρνει 38 ευρώ για μια κατ’ οίκον επίσκεψη συν χιλιομετρική αποζημίωση.\nΤο κρατίδιο της Βαυαρίας προσπαθεί να βοηθήσει και ήδη πριν από δύο χρόνια ξεκίνησε το πρόγραμμα δράσης για την εξασφάλιση της προσφοράς μαιών στη Βαυαρία. Αλλά δεν έχει υπάρξει ακόμη μεγάλη αλλαγή.\nΩστόσο, ο υπουργός Υγείας Klaus Holetschek θέλει να βελτιώσει τη φροντίδα των μαιών στη Βαυαρία.\nΓια το σκοπό αυτό, έχουν δρομολογηθεί διάφορα προγράμματα στήριξης: ένα επίδομα μαίας ύψους 1.000 ευρώ για τις ελεύθερες μαίες, ένα επιπλέον επίδομα ύψους 5.000 ευρώ, η ακαδημαϊκοποίηση της μαιευτικής εκπαίδευσης, καθώς και κέντρα συντονισμού στους επιμέρους δήμους για να βοηθήσουν στην αναζήτηση μαιών.\n“Η πολιτική δεν μπορεί να αντιμετωπίσει αυτό το ζήτημα μόνη της. Απαιτεί πολλές συνθήκες πλαισίου. Βρισκόμαστε στο σωστό δρόμο, αλλά δεν έχουμε φτάσει ακόμα στο τέρμα”, λέει ο Holetschek.\nΕάν καθιερωθεί ο υποχρεωτικός εμβολιασμός, ακόμη περισσότερες μαίες θα σταματήσουν\nΗ πανδημία αύξησε τον φόρτο εργασίας των μαιών και η έλλειψη προσφοράς αυξήθηκε. Η ένωση μαιών της Βαυαρίας φοβάται ότι αν εισαχθεί ο υποχρεωτικός εμβολιασμός, ακόμη περισσότερες μαίες θα σταματήσουν.\n“Οι αντιδράσεις των μαιών είναι φόβος, πανικός, ανησυχία και απογοήτευση. Σίγουρα υπάρχουν μαίες που στη συνέχεια εγκαταλείπουν το επάγγελμα”, λέει η Mechthild Hofner, μαία επί 35 χρόνια και πρόεδρος της Ένωσης Μαιών της Βαυαρίας. “Ωστόσο, χρειαζόμαστε κάθε μαία”.\nΗ μαία Tine Lemmer σκέφτεται επίσης να παραιτηθεί. Τότε 50 έγκυες γυναίκες θα έμεναν μονομιάς χωρίς φροντίδα. Η νέα μητέρα Christine Ruck, η οποία εξακολουθεί να φροντίζεται από αυτήν, είναι απείρως ευγνώμων που έχει τη μαία της.\nΕπειδή η νεαρή μητέρα γνωρίζει ακριβώς πόσο δύσκολο είναι να βρεις μαία στη Βαυαρία. “Είναι ένας παραλογισμός. Οι γυναίκες υποτίθεται ότι πρέπει να κάνουν παιδιά, να εξασφαλίζουν συντάξεις … αλλά στη συνέχεια αφήνονται μόνες τους κατά τη διάρκεια της εγκυμοσύνης και μετά τη γέννηση. Κάτι δεν πάει καλά”, διαμαρτύρεται η Christine Ruck.\nπροηγούμενοΧωρίς τεστ η είσοδος στην Ελλάδα για τους εμβολιασμένους\nεπόμενοΓερμανία: Πλαστά πιστοποιητικά για απαλλαγή από τον εμβολιασμό


“Διάσημοι” διατροφικοί κανόνες που όμως δεν οδηγούν σε απώλεια βάρους – runnfun.gr\nRun 'n Fun Team 6 Φεβρουαρίου 2021 01:01 6 Φεβρουαρίου 2021\nΓράφει η διατροφολόγος Μαρία Νικολοπούλου\nΑποφεύγετε να τρώτε μετά τις οκτώ το βράδυ\nΑυτός ο κανόνας δεν είναι απόλυτος για τον κάθε οργανισμό. Το σωστό είναι το τελευταίο γεύμα να καταναλώνεται δύο ώρες πριν κοιμηθείτε, ώστε να γίνει η πέψη και να αποφευχθεί ο κίνδυνος της παλινδρόμησης του όξινου περιεχομένου του στομάχου προς τον οισοφάγο.\nΔεν υπάρχει λόγος αποχής από το φαγητό μετά από κάποια ώρα όπως πολλοί συνιστούν, αλλά προσοχή στην επιλογή του τελευταίου βραδινού γεύματος. Καλό είναι να τρώτε σε τακτά χρονικά διαστήματα καθ’ όλη τη διάρκεια της ημέρας, ώστε το βράδυ να μην πεινάτε και να περιορίζεστε σε ένα ελαφρύ σνακ. Δεν είναι τυχαία η παροιμία των παλιών «Το πρωί τρώγε σαν βασιλιάς, το μεσημέρι σαν πρίγκιπας, το βράδυ σα ζητιάνος».\nΟι δίαιτες χαμηλών λιπαρών είναι ευρέως γνωστές. Συστήνονται για γρήγορη απώλεια βάρους, καθώς επιτυγχάνουν μείωση της συνολικής πρόσληψης θερμίδων. Επίσης θεωρούνται ιδανικές για την αποφυγή νοσημάτων που συνδέονται με μια διατροφή πλούσια σε λιπαρά, όμως στην πραγματικότητα η αποφυγή του λίπους δεν είναι πολύ καλή επιλογή, εφόσον τα οφέλη του λίπους για την υγεία είναι περισσότερα.\nΑυτό που θα πρέπει να προσέξουμε ωστόσο είναι το είδος των λιπαρών. Τα ωμέγα λιπαρά οξέα, για παράδειγμα, είναι ευεργετικά για τον οργανισμό, επίσης το λίπος συμβάλλει στην απορρόφηση των λιποδιαλυτών βιταμινών, δίνει το αίσθημα του κορεσμού, παρέχει στους μύες και τα ζωτικά μας όργανα ενέργεια και άλλα πολλά. Για τους παραπάνω λόγους ότι δίαιτα και αν αποφασίσετε να εφαρμόσετε καλό είναι να προσέξετε το 30% των ημερήσιων θερμίδων σας να είναι λιπαρά.\nΜία ευρέως γνωστή δίαιτα που βασίζεται στην απουσία υδατανθράκων από το καθημερινό διαιτολόγιο είναι η δίαιτα Atkins, αλλά υπάρχουν χιλιάδες δίαιτες με την ίδια φιλοσοφία. Ένα διαιτολόγιο χαμηλών υδατανθράκων είναι επικίνδυνο για την υγεία σας.\nΟι υδατάνθρακες είναι απαραίτητο θρεπτικό συστατικό στη διατροφή σας. Η απουσία τους από τη διατροφή μπορεί να προκαλέσει κέτωση και να επηρεάσει διάφορες λειτουργίες του οργανισμού, όπως η παραγωγή νέων κυττάρων, ιστών, ενζύμων και ορμονών. Τέλος, η μειωμένη πρόσληψη υδατανθράκων προκαλεί ναυτία, ζαλάδες, πονοκεφάλους, κούραση, αφυδάτωση και άλλα αρνητικά στην υγεία.\nPrevious ArticleΓυναίκες και τρίαθλο: Μάθε τις απαντήσεις σε όλα τα ερωτήματαNext ArticleΜπορεί το μυαλό να “ντοπάρει” το σώμα σου όταν ξεμένεις από δυνάμεις;


Η όγδοη γενιά του Golf GTI, είναι γεγονός και μέσω αυτού η Volkswagen φιλοδοξεί να ανεβάσει τα στάνταρ στην κατηγορία των σπορ compact 5θυρων χάτσμπακ. Το νέο Golf GTI –κατά τον κατασκευαστή - συνδυάζει σπορ χαρακτήρα με άνεση, έτοιμο να ευχαριστήσει τους οδηγούς που θα το εμπιστευτούν.\nΤο νέο Golf GTI εξοπλίζεται με κινητήρα από το τελευταίο εξελικτικό στάδιο της σειράς EA888 υπετροφοδοτούμενων κινητήρων της μάρκας, evo4. Ο κινητήρας άμεσου ψεκασμού 2.0 TSI αποδίδει 245 ίππων και μέγιστη ροπή 370 Nm, διαθέσιμη στην περιοχή 1.600 - 4.300 σ.α.λ. Κατά το λανσάρισμα, ο TSI συνδυάζεται με ένα αυτόματο κιβώτιο ταχυτήτων διπλού συμπλέκτη, 7 σχέσεων (DSG). Η τελική ταχύτητα του οχήματος περιορίζεται ηλεκτρονικά στα 250 χλμ./ώρα.


ΝΔ: H Γεροβασίλη υπερασπίζεται μετά πάθους το νόμο Παρασκευόπουλου ενώ η Παπακώστα, ζητά την κατάργησή του | ΠΟΛΙΤΙΚΗ | antinews.gr\nΝΔ: H Γεροβασίλη υπερασπίζεται μετά πάθους το νόμο Παρασκευόπουλου ενώ η Παπακώστα, ζητά την κατάργησή του\nΟ αναπληρωτής Τομεάρχης Εσωτερικών της Νέας Δημοκρατίας, αρμόδιος για θέματα Προστασίας του Πολίτη, βουλευτής Λαρίσης, κ. Μάξιμος Χαρακόπουλος για τις αντιφατικές δηλώσεις της ηγεσίας του υπουργείου Προστασίας του Πολίτη σχετικά με τον νόμο Παρασκευόπουλου, έκανε την ακόλουθη δήλωση:\n«Ενώ η υπουργός Προστασίας του Πολίτη κ. Όλγα Γεροβασίλη υπερασπίζεται μετά πάθους, σε συνέντευξή της, τον νόμο Παρασκευόπουλου, η υφιστάμενή της υφυπουργός κ. Κατερίνα Παπακώστα, ζητά την κατάργησή του. Η φαιδρή αυτή εικόνα του κυβερνητικού διδύμου θα προκαλούσε θυμηδία αν δεν αφορούσε στην ασφάλεια των πολιτών».\n«Ενώ η υπουργός Προστασίας του Πολίτη κ. Όλγα Γεροβασίλη υπερασπίζεται μετά πάθους, σε συνέντευξή της, τον νόμο Παρασκευόπουλου, η υφιστάμενή της υφυπουργός κ. Κατερίνα Παπακώστα, ζητά την κατάργησή του. Η φαιδρή αυτή εικόνα του κυβερνητικού διδύμου θα προκαλούσε θυμηδία αν δεν αφορούσε στην ασφάλεια των πολιτών.\nΌλοι, πια, οι Έλληνες γνωρίζουν ότι έχουμε να κάνουμε με μια κυβέρνηση που συμπεριφέρεται ως Ιανός. Η διάσταση απόψεων μεταξύ της κ. Γεροβασίλη και της κ. Παπακώστα ουδόλως θα ενδιέφερε την ελληνική κοινωνία αν δεν ήταν εμφανές ότι η κυβέρνηση δεν έχει καμία διάθεση να άρει τα θεσμικά εμπόδια που δεν επιτρέπουν την εμπέδωση του αισθήματος ασφάλειας στους πολίτες. Στη Νέα Δημοκρατία, αυτό θα το κάνουμε πράξη ξεκινώντας με την κατάργηση του νόμου Παρασκευόπουλου».


Κατερίνα Ζιώγου Αννα Παναγιωτοπούλου Bullying Ντόλτσε Βίτα Ντορίτα\nAπέραντη θλίψη προκάλεσε η είδηση του θανάτου της ηθοποιού Κατερίνας Ζιώγου, την οποία γνωρίσαμε και αγαπήσαμε μέσα από την σειρά του Mega «Ντόλτσε Βίτα» όπου υποδύθηκε την Ντορίτα, την κόρη της Χριστίνας, δηλαδή της Άννας Παναγιωτοπούλου. Η ηθοποιός μίλησε στην εκπομπή «Ευτυχείτε» και αποκάλυψε χρόνια μετά το τέλος της σειράς, ότι συνάδελφός της ηθοποιός που έπαιζε στη σειρά έκανε bullying στην τηλεοπτική της κόρη, «Ντορίτα».\n«Πόσο το αγαπούσα αυτό το κορίτσι δεν μπορώ να σας περιγράψω. Κι εκείνη με αγαπούσε. Σήμερα το έμαθα, δεν το ήξερα. Δεν γνώριζα ότι πάλευε με τον καρκίνο» δήλωσε αρχικά η ηθοποιός και συνέχισε:\n«Είχε περάσει και πολύ δύσκολα κάποιες στιγμές. Την είχαν ρίξει σε κάτι νερά, γινόντουσαν διάφορα τέτοια, είχαμε πολλούς «κομψούς» ανθρώπους εκεί. Από κάποιον ηθοποιό τώρα, δεν θέλω να μπω σε λεπτομέρειες, της φέρθηκαν πολύ άσχημα και ήθελε να φύγει. Έφυγε, την κυνηγούσαμε», είπε η Άννα Παναγιωτοπουλου για την Κατερίνα Ζιώγου.\nΚατερίνα Ζιώγου: Η αξέχαστη «Ντορίτα» του Ντόλτσε Βίτα και οι καλύτερες στιγμές της\n«Δε γνωρίζω καν τι είναι το #MeToo», αναφέρει η Νάγια\nΗ Βανέσα Αδαμοπούλου παραδέχτηκε τον χωρισμό της με τον Ιωάννη Παπαζήση


Γιατί ψήφισα Όχι στο δημοψήφισμα | ΖΕΝΙΘ\nΓιατί ψήφισα Όχι στο δημοψήφισμα\nΜια επιστολή προς τον κ.Πρωθυπουργό με αφορμή ένα επικείμενο αδιέξοδο\nΓράφει ο Μπληζιώτης Άγγελος (Οικονομολόγος)\nΤα τελευταία πέντε τουλάχιστον χρόνια ζούμε επανειλημμένως σκηνές από το θέατρο του παραλόγου. Η ελληνική κοινωνία έχει έρθει αντιμέτωπη με τη χρεωκοπία τόσο του κράτους όσο και του τραπεζικού συστήματος. Η λύση που επιλέχθηκε ήταν σε περίοδο ύφεσης και παγκόσμιας κρίσης να υιοθετηθούν μέτρα λιτότητας και υποανάπτυξης. Ταυτόχρονα η χώρα αλυσοδέθηκε με ένα τεράστιο, μη εξυπηρετήσιμο χρέος και το τραπεζικό σύστημα κάθε άλλο παρά ανέκαμψε.\nΤα μέτρα που προτάθηκαν να ψηφιστούν στο τελευταίο δημοψήφισμα δεν ανταποκρινόντουσαν στα μέτρα που έπρεπε να ληφθούν για το ξεπέρασμα της κρίσης. Πρώτον, δεν διευθετούσαν με βιώσιμο τρόπο το πρόβλημα χρέους του κράτους. Δεύτερον, διατηρούσαν την εφαρμογή της ίδιας υφεσιακής λογικής των προηγούμενων μνημονίων. Τρίτον και σημαντικότερον βάθαιναν την υποανάπτυξη της χώρας. Δεν πρέπει να συνδέουμε τη θρυλούμενη μεγέθυνση του Α.Ε.Π. με την ανάπτυξη. Στα τέλη του 2014 ακούγαμε ότι η Ελλάδα έμπαινε σε τροχιά ανάπτυξης. Ακόμη και αν ο ρυθμός μεγέθυνσης του Α.Ε.Π. έτεινε να γίνει θετικός, αυτό κάθε άλλο παρά συνιστά ανάπτυξη. Μπορεί το Α.Ε.Π. να αποτελεί ένα συστατικό της ανάπτυξης, η τελευταία συνίσταται όμως και από άλλους παράγοντες όπως το ποσοστό φτώχειας, οι δείκτες υγείας του πληθυσμού, η κατανομή του εισοδήματος κ.α.. Όλοι οι άλλοι οι δείκτες ανάπτυξης, πλην του Α.Ε.Π., εξακολουθούσαν να χειροτερεύουν. Αυτό θα εξακολουθούσε να συμβαίνει δίχως άλλο με τα προτεινόμενα μέτρα.\nΤα νέα μέτρα που προτείνει η ελληνική πλευρά, καίτοι παρόμοια με αυτά του δημοψηφίσματος επιχειρούν να εισάγουν τρεις διαφοροποιήσεις. Πρώτον, επεκτείνουν τον χρονικό ορίζοντα εφαρμογής τους. Δεύτερον, προσπαθούν να ρίξουν μεγαλύτερο βάρος στους έχοντες. Τρίτον, προσπαθούν να εξαρτήσουν πρόσθετη χρηματοδότηση για τη διευθέτηση του χρέους.\nΗ αντιπολίτευση και δη τα μνημονιακά κόμματα ισχυρίζονται ότι ο λαός και άρα η κυβέρνηση έπρεπε να δεχτούν τα προηγούμενα μέτρα. Επίσης, ισχυρίζονται ότι για το σημερινό οικονομικό και διαφαινόμενο κοινωνικό αδιέξοδο φταίει η κυβέρνηση. Οι τελευταίες εξελίξεις από το Eurogroup του Σαββάτου τους διαψεύδουν. Σύμφωνα με τα μέσα ενημέρωσης η γερμανική πλευρά φέρεται να θεωρεί ότι τα μέτρα που προτείνει η ελληνική πλευρά και ομοιάζουν με τα μέτρα που μας προτάθηκαν πριν το δημοψήφισμα είναι επαρκή μόνο για τη λήξη του προηγούμενου προγράμματος. Με δεδομένο όμως ότι ακόμη και αν το προηγούμενο πρόγραμμα έληγε ως είχε δρομολογηθεί, το πρόβλημα χρέους θα παρέμενε και άρα το κράτος θα έπρεπε να επαιτούσε ένα νέο πακέτο στήριξης και προφανώς νέα αντικοινωνικά μέτρα, ακόμη και αν επικεφαλής αυτού του κράτους ήταν οι προηγούμενες κυβερνήσεις. Επομένως, ο φαύλος κύκλος της επαιτείας, του πρόσθετου δανεισμού και των νέων καταστροφικών μέτρων θα συνεχιζόταν χωρίς να υπάρχει διαφαινόμενο τέλος, εξωθώντας τη χώρα σε περισσότερη καταστροφή και σε νέου τύπου κατοχή. Άρα, ο λαός καλώς είπε Όχι.\nΤι πρέπει να γίνει από εδώ και πέρα (μεταξύ άλλων)\nΓια εμένα η κυβέρνηση δεν πρέπει να δεχτεί επιπλέον μέτρα, από αυτά που προτείνει. Δέχομαι τα μέτρα αυτά καθώς έχουν την έγκριση της μεγάλης πλειοψηφίας του κοινοβουλίου, αλλά μέχρι εκεί. Αν συμβεί όμως αυτό, τότε φαίνεται ότι θα προκύψει αδιέξοδο και μη συμφωνία. Τι πρέπει από εκεί και πέρα να γίνει;\nΠρώτον, πρέπει το κράτος να κρατικοποιήσει και να θέσει κάτω από την ομπρέλα του τις τράπεζες. Στην αρχή του κειμένου αναφέρθηκε ότι το τραπεζικό σύστημα χρεοκόπησε. Με αυτό εννοώ ότι το τραπεζικό σύστημα δεν μπορεί να ανταποκριθεί στις υποχρεώσεις του όπως αυτές προκύπτουν από τα στοιχεία του παθητικού του (π.χ. καταθέσεις ιδιωτών και επιχειρήσεων) και δεν μπορεί να χορηγήσει την απαιτούμενη χρηματοδότηση και πίστη στην οικονομία ώστε αυτή να λειτουργήσει και να αναπτυχθεί. Οι αιτίες για αυτό είναι πολλές. Υπεύθυνος όμως θεωρώ ότι είναι ο εποπτεύων φορέας, ο οποίος δεν απέτρεψε όταν και όπως έπρεπε την τωρινή αδυναμία των τραπεζών να παίξουν το ρόλο τους στην οικονομία. Εποπτεύων φορέας είναι η Τράπεζα της Ελλάδος και περαιτέρω η Ευρωπαϊκή Κεντρική Τράπεζα (Ε.Κ.Τ.). Μία από τις κύριες λειτουργίες αυτών των θεσμών είναι η εποπτεία των εμπορικών τραπεζών ώστε αυτές να μην καταλήξουν στο σημείο που είναι σήμερα. Άρα, η Τράπεζα της Ελλάδος και η Ε.Κ.Τ. απέτυχαν. Μία άλλη λειτουργία, σύμφωνα πάντα με τη θεωρία, των δύο προηγούμενων θεσμών είναι η εξασφάλιση επαρκούς ρευστότητας στην οικονομία ώστε να λειτουργεί και να αναπτύσσεται. Απέτυχαν και σε αυτό. Έτσι, μου φαίνεται παράξενο ο υπεύθυνος να επιτείνει την ανικανότητα του τραπεζικού συστήματος και να στραγγίζει από ρευστότητα την οικονομία. Θεωρώ, λόγω αυτού του παράδοξου ότι αυτό δεν μπορεί να συμβεί για μεγάλο διάστημα. Παρόλα αυτά η αποτυχία της Τράπεζας της Ελλάδος και της Ε.Κ.Τ. πρέπει να σημάνει την αποπομπή τους από την ελληνική οικονομία, όπως η αποτυχία μιας επιχείρησης σημαίνει τον εξοβελισμό της από την αγορά. Έτσι, καταλήγουμε στην κρατικοποίηση των τραπεζών και συνακόλουθα στην ίδρυση ενός αμιγώς κρατικού φορέα ο οποίος θα τις εποπτεύει.\nΤαυτόχρονα αυτός ο φορέας θα είναι υπεύθυνος και για την έκδοση νέου χρήματος. Προτείνω η Ελλάδα προσωρινά να παραμείνει στο Ευρώ, αλλά σε όλες τις εσωτερικές συναλλαγές να χρησιμοποιείται το νέο νόμισμα, με το οποίο η οικονομία θα εφοδιαστεί από το κράτος (π.χ. δραχμή). Εάν τελικά η Ελλάδα αποχωρήσει από το Ευρώ και αυτό θα πρέπει να είναι μόνιμο και όχι για πέντε χρόνια, τότε το αποκλειστικό δικαίωμα έκδοσης θα μείνει στον έλεγχο του κράτους. Εάν η Τράπεζα της Ελλάδος και η Ε.Κ.Τ. έχουν συμφέρον και επιθυμούν την παραμονή της Ελλάδας, τότε πρέπει να προσφέρουν μία βιώσιμη, αξιοπρεπή και ανθρώπινη λύση. Αν δεν το κάνουν τότε η ελληνική κοινωνία πρέπει να τις εξοβελίσει μόνιμα.\nΤο δεύτερο που πρέπει να γίνει είναι η άμεση διεκδίκηση των γερμανικών αποζημιώσεων και του κατοχικού δανείου με όλους τους νόμιμους τρόπους και όλα τα μέσα και προς όλες τις κατευθύνσεις. Από τη δεκαετία του 1950 η Ελλάδα προσπαθώντας να ενταχθεί σε μια κοινή ευρωπαϊκή πορεία δεν διεκδίκησε αυτά που δικαιούνταν από τη γερμανική θηριωδία του Β΄ Παγκοσμίου Πολέμου. Η διεκδίκηση όμως είναι πρώτα από όλα ζήτημα ηθικό και όπως λέει ο Γερμανός υπουργός οικονομικών θέμα αξιοπιστίας. Κανένα κράτος δεν μπορεί να εισβάλει, να κατέχει, να καταστρέφει, και να φυτεύει το σπόρο του εμφύλιου σπαραγμού σε μία άλλη χώρα, χωρίς να έχει συνέπειες. Πρέπει λοιπόν να διεκδικήσουμε ώστε να αξιολογηθούν και να τιμολογηθούν οι εν λόγω καταστροφές, ώστε σε όλους να κατασταθεί σαφές, ότι πέρα από τον κατακτημένο, και ο κατακτητής πρέπει να υφίσταται αυτά που ο ίδιος άδικα και αναίτια προκάλεσε. Από εκεί και έπειτα ο χρόνος και ο τρόπος της αξίωσης των επανορθώσεων είναι άλλο ζήτημα. Στα πλαίσια της ευρωπαϊκής οικογένειας και αλληλεγγύης θεωρούσα ότι ίσως θα μπορούσαν να μην είχαν αξιωθεί, ακόμη και αν είχαν προσδιοριστεί και επιδικαστεί.\nΌμως, επειδή ουδείς ασφαλέστερος εχθρός του ευεργετηθέντος αχάριστου, σήμερα, βιώνουμε μία κατάσταση η οποία χαρακτηρίζεται από καταστροφή της κοινωνικής δομής, της παραγωγικής μας βάσης, επιδιωκόμενη κατοχή των πλουτοπαραγωγικών μας πόρων, σημάδια εγχώριου σπαραγμού, όπως και τότε επί γερμανικής κατοχής. Και όλα αυτά με κύριο εμπνευστή και καθοδηγητή τη σημερινή ηγεμονεύουσα δύναμη της Ευρωζώνης και της Ευρωπαϊκής Ένωσης, δηλαδή τη Γερμανία. Έτσι, είναι πιο επίκαιρο από ποτέ να διεκδικήσουμε τις γερμανικές αποζημιώσεις και το κατοχικό δάνειο, έτσι ώστε ο οποιοσδήποτε και δη ο σημερινός ηγεμόνας της Ευρώπης να γνωρίζει ότι δεν μπορεί να καταστρέφει επανειλημμένα χωρίς τιμωρία.\nΠεραιτέρω, η επιδιωκόμενη αξίωση πρέπει να τιτλοποιηθεί και να πωληθεί. Κατά καιρούς ελευθερώνονται στα μέσα ενημέρωσης αναφορές σχετικά με το ύψος των γερμανικών επανορθώσεων. Χρέος της Ελλάδας είναι να διεκδικήσει το μέγιστο. Στη συνέχεια να πωλήσει αυτές τις απαιτήσεις σε τρίτους, ώστε το δίκαιο αίτημα της διεκδίκησης να γίνει αίτημα και τρίτων μερών. Φυσικά, η πώληση, πριν την επιδίκαση μέρους ή όλων των διεκδικήσεων θα αποφέρει σαφώς μικρότερο ποσό από τη διεκδικούμενη απαίτηση. Παρόλα αυτά, από τη μια θα έχουμε ένα άμεσο έσοδο για την ανασυγκρότηση της παραγωγικής βάσης ή/και την ανακούφιση του πληθυσμού από τις μνημονιακές πολιτικές και την έλλειψη ρευστότητας. Από την άλλη όμως, συνέταιροι στη διεκδίκηση θα κατασταθούν και οι αγοραστές. Φανταστείτε τη Ρωσία ή την Κίνα να κατέχουν τέτοιες απαιτήσεις έναντι της Γερμανίας. Επιπροσθέτως, αυτή η κίνηση θα ανοίξει τον ασκό του αιόλου, ώστε και άλλες πληγείσες χώρες του παρελθόντος αλλά και του παρόντος από τις γερμανικές πολιτικές, όπως π.χ. η Ρωσία, να προσφύγουν σε παρόμοιες ενέργειες. Η ηθική νομιμοποίησή μας προέρχεται από τις καταστροφές και τα δεινά του παρελθόντος και από την ανάγκη αποτροπής νέων καταστροφών και δεινών που ο ίδιος υπαίτιος θέλει να μας επιβάλλει.\nΤο τρίτο που πρέπει η ελληνική κυβέρνηση να κάνει είναι να στραφεί και να διεκδικήσει αποζημιώσεις από οποιαδήποτε ξένη εταιρεία δεν σεβάστηκε τον ελεύθερο ανταγωνισμό, τα χρηστά ήθη και τις αξιοπρεπείς επιχειρηματικές πρακτικές. Περαιτέρω θα πρέπει να προσφύγει σε όλα τα διεθνή φόρα και να διαπομπεύσει με όλα τα μέσα τις εταιρείες που ασκούν ή άσκησαν αυτές τις πρακτικές αλλά και τα κράτη εντός της Ευρωζώνης από όπου προέρχονται και τις προστατεύουν. Συχνά γίνεται αναφορά στον τύπο για περιπτώσεις διαφθοράς πολιτικών από εταιρείες ώστε οι τελευταίες να προτιμηθούν σε κρατικούς διαγωνισμούς. Ακόμη, γίνονται αναφορές για εκβιαστική παραλαβή από μέρους μας προϊόντων που δεν πληρούν τις προδιαγραφές (π.χ. υποβρύχια που γέρνουν). Επίσης, γίνονται αναφορές για εταιρείες οι οποίες δεν πληρώνουν τους φόρους ή τις εισφορές τους, ακόμη και μετά από σχετικές δικαστικές αποφάσεις και χρωστάνε δεκάδες ή και εκατοντάδες εκατομμύρια Ευρώ. Η ελληνική κυβέρνηση έχει χρέος να ξεδιαλύνει όλες αυτές τις υποθέσεις και άμεσα να τις καταστήσει διεθνείς. Αυτό θα αποτελέσει πλήγμα στο γόητρο των εταιρειών αυτών, οι οποίες δραστηριοποιούνται παγκόσμια αλλά και στο γόητρο των βιομηχανιών των κρατών από τις οποίες οι εταιρείες αυτές προέρχονται. Όταν οι υπουργοί οικονομικών μας κουνάν το δάκτυλο για αναξιοπιστία και έλλειψη συνέπειας τότε πρέπει και εμείς να τους απαντήσουμε με τον μόνο τρόπο που καταλαβαίνουν, δηλαδή, με πλήγμα στα συμφέροντά τους.\nΑπό το 2010 και έπειτα, πολλές φορές έχουμε προειδοποιηθεί ότι είμαστε τα πρώτα θύματα ενός νέου παγκόσμιου οικονομικού πολέμου. Δεν είμαι νομικός και ούτε έχω ασχοληθεί εμπειρικά με τα ζητήματα που αναφέρονται παραπάνω. Ως πολίτης όμως καταθέτω τη θέση μου. Στον πόλεμο πρέπει να γρηγορούμε και να εφαρμόζουμε οποιαδήποτε πρακτική προκαλεί άμεσο και ανεπανόρθωτο πλήγμα στον αντίπαλο, πριν μας πλήξει με τον ίδιο τρόπο εκείνος πρώτος. Δυστυχώς, μέχρι τώρα έχουμε υποστεί πληγές οι οποίες συνεχώς βαθαίνουν. Δεν είμαι από εκείνους που επιδιώκουν τη σύγκρουση, κάθε άλλο παρά αυτό συμβαίνει. Επιθυμώ τη συνεννόηση και τη συνδιαλλαγή. Επιθυμώ να πρυτανεύσει η λογική, η σύνεση και ο ανθρωπισμός. Όμως, η λογική και ο ανθρωπισμός έχουν εγκαταλειφθεί από την άλλη πλευρά προ πολλού. Πολλές από τις ενέργειες που υπογράψαμε και εφαρμόσαμε τα προηγούμενα χρόνια αντίκειται ακόμη και στα θεμελιώδη ανθρώπινα δικαιώματα. Πολλά από αυτά που μας ζητούν να υπογράψουμε συνεχίζουν να τα καταστρατηγούν. Δεν θεωρώ ότι η έξοδος από το Ευρώ είναι η πρώτη μας επιλογή. Η επιστροφή στο δικό μας νόμισμα απαιτεί εθνικό στρατηγικό σχεδιασμό, με προτεραιότητα στις ανάγκες των πιο αδύναμων, οι οποίοι θα γίνουν η μεγάλη πλειοψηφία, στην παραγωγική βάση και την ανάπτυξη και όχι στα συμφέροντα. Τέτοιο σχεδιασμό τα τελευταία σαράντα χρόνια δεν μου φαίνεται ότι είχαμε. Γιατί να έχουμε τώρα; Επίσης, απαιτεί υπομονή και επιμονή, ομόνοια, συνοχή, αλληλεγγύη. Αλλά νομίζω ότι ακόμη μια φορά έχει σπαρθεί ο σπόρος της διχόνοιας και του εγωισμού αναμεταξύ μας. Δεν είμαι αισιόδοξος για αξιοπρεπή λύση και θετική έκβαση. Η επιτυχία μπορεί να έρθει μόνο αν αντιδράσουμε, σχεδιάσουμε εφαρμόσουμε στρατηγικά, με βάθος, όραμα, ελπίδα για μια ανθρώπινη και δημιουργική Ελλάδα, όπως της αρμόζει. Ζητούμενο είναι αν μια τέτοια Ελλάδα τη θέλουμε ή μας αξίζει.\nThis entry was posted in ΟΙΚΟΝΟΜΙΚΗ ΚΡΙΣΗ - ECONOMIC CRISIS on Ιουλίου 12, 2015 by zenithmag.\n← Πιόνια στη μεγάλη γεωπολιτική σκακιέρα; ΜΗΝΥΜΑ ΕΝΟΤΗΤΑΣ →